
Mulţumim 



Prea Cucernicului Părinte 
Theodoros Zisis, prodecan al 
Facultăţii de Teologie 
Ortodoxă din Tesalonic, 
pentru bunăvoinţa de a ne 
acorda dreptul şi 

binecuvântarea publicării 
acestei lucrări apologetice, 
spre slava Bisericii Ortodoxe 
de pretutindeni. 




Şi împletind o cunună de spini, I'au pus'o pe 

cap ii în mâna Lui cea dreaptă trestie; ii, 
îngenunchind înaintea Lui qi băteau joc de El 



ECUMENIŞTII CREŞTINI, 

ÎNTRE DEZBINARE ŞI 

UNIRE 




ădăjduiam ca o carte ca aceasta să 
nu fie niciodată scrisă, iar aceste 
cuvinte să nu trebuiască a fi 
vreodată rostite. Dar vremurile o 
cer, silite de două împrejurări 

deosebite ale acestui an, când la 6 ianuarie, de 
ziua Bobotezei la Oradea, Episcopul ortodox 
Sofronie Drincec a săvârşit slujba de sfinţire a 
Aghesmei Mari împreună cu mai-marele prelat 
greco-catolic Virgil Bercea, dar mai ales când la 
25 mai la Timişoara, Episcopul ortodox Nicolae 
Corneanu s'a împărtăşit din potirul greco- 
catolic, în cadrul unei liturghii săvârşite de 
Monseniorul Francisco Javier Lozano, 
reprezentant al Nunţiului Papal în România. 

Entuziasmul mulţimilor din acele zile nu 
putea să arate decât bucuria că, în sfârşit, „mai 
marii" ortodoxiei şi catolicismului fac paşi 
serioşi către unirea creştinismului. Cât de 
îndreptăţită este această efuziune populară, 
încercăm să arătăm în cele ce urmează. 

Multa vorbărie şi marele miraj mediatic 
privind unionismul creştin se întemeiază pe 
două principii fundamental greşite: că 
Ortodoxia şi Catolicismul împărtăşesc în 
teologie şi în taine acelaşi Hristos, şi că de 1500 
de ani încoace, din cauza orgoliilor omeneşti şi 
hotărârilor pripite ale trecutului, Creştinismul a 
ajuns atât de dezbinat între Răsărit şi Apus. 

încălecată pe ipotezele de mai sus, logica 
omenească „funcţionează" mai departe relativ 
simplu: dezbinarea între cei ce cred în acelaşi 
Hristos este rea, deci orice încercare de unire a 
creştinilor este bună, chiar „providenţială". 

Totuşi, împărtăşesc creştinii ortodocşi cu cei 
catolici acelaşi Hristos? - aici este prima piatră de 
poticnire. Ortodocşii ispitiţi să răspundă 

afirmativ, să ia aminte ce înseamnă până la capăt 
acest lucru. 

Atunci când de Dumnezeu luminaţii Sfinţi 
Părinţi au alcătuit la primele Soboare ale 
Bisericii Apostolice, întreg şi desăvârşit Crezul 
Ortodox, au legat cu anateme de nedezlegat pe 
cei care vor îndrăzni a adăuga sau a scoate ceva 
dintr'însul, osândindu-i pe aceştia ca pe ereticii 
care batjocoresc învăţătura curată şi mântuitoare 
a Bisericii. Ortodocşii care astăzi se roagă, cred 
şi mărturisesc (şi) „hristosul" latin, preschimbat 
cu totul prin adaosul eretic Filioque, se fac de 
bunăvoie eretici şi singuri se pun sub osânda 
Bisericii Apostolice. 

Ortodocşii ecumenişti de astăzi sunt din 
păcate nişte credincioşi duplicitari, care cu 
buzele rostesc Crezul Bisericii dar totodată se 
împărtăşesc cu „tainele" latine, arătându'şi de 
fapt necredinţa în cea Una, Sfântă, 
Sobornicească şi Apostolească Biserică 
Ortodoxă, de vreme ce mărturisesc un Hristos a 
două „biserici surori" sau mai multe feluri de 
„creştinisme". 

Mulţi ortodocşi iubitori de hristos latin au 
ajuns să creadă că hotărârile Soboarelor Bisericii 
şi scrierile Sfinţilor Părinţi - care de'a lungul 
timpului au vădit credinţa papei drept eretică - 
sânt nişte prăfuite păreri omeneşti izvorâte din 
răfuieli politice sau neînţelegeri personale. Aşa, 
ortodocşii ajung să tăgăduiască de fapt adevărul 
în care s'au mântuit Sfinţi ca Fotie cel Mare, 
Marcu al Efesului, Grigorie Palama, Nectarie de 



Eghina, Iustin Popovici, aceştia fiind văzuţi 1 
acum ca nişte extremişti lipsiţi de dragoste 
creştinească, de vreme ce au „dezbinat" prin 
scrierile lor şi nu au făcut nimic pentru a uni 
„bisericile". 

Sub acelaşi chip, al înfrăţirii ecumeniste cu 
Catolicismul, ortodocşii ajung să tăgăduiască de 
fapt mărturiile Soboarelor de la Constantinopol 
din 1341, Constantinopol din 1583, 
Constantinopol din 1722, Constantinopol din 
1727, Constantinopol din 1838, Enciclica celor 
patru patriarhi ai Orientului şi a Sinoadelor lor 
din 1848, iarăşi Constantinopol din 1895 şi 
celelalte Soboare ale creştinătăţii, care au 
reînnoit anatemele asupra papalităţii eretice şi 
au mărturisit că numai Biserică Ortodoxă este 
Biserica cea Una, Sfântă, Sobornicească şi 
Apostolică. 

Ortodocşii care cred (şi) în „hristosul" latin, 
cred totodată că urmaşul Apostolului Petru pe 
pământ este papa, şi că Dumnezeu l'a pus singur 
conducător al Bisericii, acesta putând hotărî 
orice voieşte în numele Bisericii, ca unul ce nu 
poate greşi, infailibil fiind. Aşa ortodocşii ajung 
să fie părtaşi, odată cu primirea „hristosului" 
catolic, la fărădelegile pe care, de'a lungul 
timpului, descendenţa papală le'a săvârşit în 
schimbarea credinţe apostolice. 



1 Deşi le citesc acatistele şi le cer rugăciunile, ortodocşii 
unionişti habar nu au că prin ecumenism le defăima 
învăţătura. 

Ortodocşii care cred (şi) în „hristosul" latin, 
totodată recunosc şi primesc toate uciderile 
săvârşite în numele lui Dumnezeu de „sfânta" 
Inchiziţie, primesc uciderile războaielor 
„cruciate" duse în numele lui Dumnezeu pentru 
dobândirea de pământuri şi avuţii, se fac părtaşi 
la uciderile mărturisitorilor ortodocşi care şi'au 
vărsat sângele în mâinile latinilor atunci când 
aceştia nu le'au cerut „decât" recunoaşterea 
supremaţiei papale. Tot aşa, ortodocşii ajung să 
tăgăduiască credinţa cea dreaptă şi să hulească 
sfinţenia mărturisitorilor ardeleni: Sofronie, 
Oprea, Visarion, Ioan, Iosif, Sava, a mucenicilor 
athoniţi şi a tuturor sfinţilor care s'au împotrivit 
de'a lungul vremii nemântuitoarelor dogme şi 
inovaţii papale. 

Pentru aceasta, nesăbuitele gesturi ale 
ierarhilor ortodocşi de a se împărtăşi din potirul 
latin sau de a împreună-sluji cele sfinte laolaltă 
cu greco-catolicii, înseamnă pentru Trupul 
Bisericii un singur lucru: recunoaşterea pe faţă a 
stricatelor învăţături papistăşeşti şi arătarea 
acestora ca fiind creştine şi mântuitoare. 

Mai de folos turmei este ca episcopul eretic 
să se arate pe sine străin de învăţătura Bisericii 
şi să treacă în tagma cea ereticească 2 , decât să 
lucreze în numele Bisericii „taina fărădelegii", 
amestecând binele cu răul, credinţa cu 
necredinţa şi adevărul cu minciuna, spre 



2 Doar dacă nu se pocăieşte şi se întoarce la adevărata 
credinţă de care cu osârdie s-a lepădat. 

amăgirea acelor suflete care vor întru adevăr să 
se mântuiască. 

Să ia aminte cei care pun la căpătâi 
simţămintele „de bine" ale mulţimilor, 
„iubirea" universală, citate din „drepturile 
omului" sau din Constituţia Europei, atunci 
când unesc sau cântăresc cu atâta seriozitate cele 
ale credinţei creştine. „Crezurile" fără adevăr 
apostolic, „adevărurile" nerostite de Sfinţii 
Părinţi, „dogmele" anatemizate de Soboarele 
Bisericii, „profeţiile" teologilor ecumenişti, 
toate acestea ajung până la sfârşit să unească 
împotriva adevărului Bisericii şi să dezbine 
dragostea în singurul Hristos. 

Ne' am obişnuit deja să vedem cum creştinii 
sau specialiştii teologi ai acestei lumi, judecă şi 
hotărăsc în cele ale credinţei creştine 
nemaiţinând seama de „rigidele" învăţături de 
credinţă ale Bisericii, de „învechitele" Canoane 
ale Sfintelor Soboare, de scrierile „expirate" ale 
Sfinţilor Părinţi. 

Acestora toţi, ca o ultimă sfatuire, li s'au 
aşternut înainte, în următoarele capitole ale 
acestei cărţi, întâlnirea cu minunea 
dumnezeiască, cu izvorul adevărului istoric şi cu 
mărturiile Părinţilor duhovniceşti, ca ultimele 
pietre de poticnire în calea căderii omului 
creştin contemporan. 



Ierom. Visarion Moldoveanu 

De aceea vă sic: Orice păcat şi orice hulă se va ierta 
oamenilor, dar hula împotriva Duhului nu se va ierta. 



O FAPTA MINUNATA DE PE 

VREMEA DOMNITORULUI 

MIHAI VITEAZU 



ând Mihai Vodă, domnul Ungro- 
Vlahiei, l'a alungat pe Andrei 
Bathory şi a luat sceptrul 
Ardealului, a sosit în oraşul de 
scaun, numit Bălgrad, şi a voit ca 
să zidească acolo, în oraş, o biserică ortodoxă. 

însă preoţii, orăşenii şi toţi boierii, fiind de 
credinţă latinească, nu'i îngăduiau să zidească, 
zicând că ei sânt de credinţă dreaptă şi de aceea 

nu doresc să aibă în oraşul lor o biserică de lege 
străină. 

Atunci domnitorul le'a spus: „Voi nu sânteţi 
mărturisitori ai dreptei credinţe, căci nu aveţi harul 
Sfântului Duh în biserica voastră. Noi însă, fiind 
dreptcredincioşi, avem puterea cea adevărată a 
harului Sfântului Duh, pe care şi cu fapta sântem 
gata întotdeauna s'o arătăm, cu ajutorul lui 
Dumnezeu". Dar ei voiau să'şi dovedească 
dreptatea prin înfruntare de cuvinte şi dispute. 

Ci el le'a zis: „Nu, nu prin dispute, ci cu fapta 
vreau s'o dovediţi, altfel vă voi arăta eu, întru 
încredinţarea tuturor". Iar ei i'au spus: „Cum să 
arătăm? Căci nu e cu putinţă să dovedim decât cu 
cuvântul Sfintelor Scripturi". 

El le'a zis: „In dispute este osteneală fără de 
capăt, dar noi, fără înfruntări de vorbe, putem uşor 
să dovedim cu ajutorul lui Dumnezeu. 

Haideţi, zice, în mijlocul oraşului şi acolo să ni 
se aducă apă curată, iar arhiereul meu şi preoţii o 
vor sfinţi în văzul tuturor. Tot aşa vor face şi ai 
voştri, deosebit, şi, sfinţind'o, o vom pune în biserica 
voastră cea mare, în vase osebite, pe care le vom 
astupa şi le vom pecetlui cu peceţile noastre, 
pecetluind şi uşa bisericii pentru 40 de zile. Şi a cui 
apă va rămâne nestricată, ca şi cum de 'abia ar fi fost 
scoasă din izvor, credinţa aceluia este dreaptă, iar 
dacă apa cuiva se va strica, credinp lui este rea. 

Dacă apa mea va rămâne nestricată, cum 
nădăjduiesc că mă va ajuta Dumnezeu, voi n'o să 
vă mai împotriviţi şi o să'mi îngăduiţi să zidesc 

biserica, iar dacă nu, facă'se voia voastră, n'am s'o 
zidesc". 

Ei au strigat cu toţii într'un glas: „Bine, bine, 
să fie aşa!". 

Şi, a doua zi dimineaţa, a ieşit domnitorul cu 
toţi boierii şi curtenii săi în piaţă, cu episcopul 
şi cu preoţii, slujind litia după obicei, cu cruci, 
cu lumânări şi candele. Şi, ajungând la locul 
pregătit, au săvârşit marea sfinţire a apei, 
rugându'se cu toţii lui Dumnezeu, cu lacrimi şi 
suspine, să proslăvească dreapta credinţă, iar pe 
cea rea s'o facă de ruşine. 

Tot în piaţă, dar deoparte, în faţa tuturor, 
latinii au sfinţit apa şi au sărat'o. După care, 
astfel sfinţindu'şi apa, fiecare a turnat apa lui 
sfinţită în câte un vas osebit, apoi şi'au pus 
peceţile pe amândouă părţi ale vaselor, le' au dus 
şi le' au pus în biserica cea mare, au încuiat uşile, 
le' au pecetluit şi au plecat. 

în fiecare zi, domnitorul cu episcopul, cu 
preoţii şi cu toţi dreptcredincioşii, se rugau, 
postind. Tot aşa au făcut şi latinii. 

Şi după ce au trecut 25 de zile, Dumnezeu i'a 
dat episcopului un semn. El a venit la domnitor 
şi i'a zis: „Doamne, cheamă'i pe latini şi pe preoţii 
lor şi nu aştepta ziua a patruzecea, cea hotărâtă. Să 
mergem la biserică şi, desfăcând peceţile, să 
deschidem uşile. Vei vedea harul lui Dumnezeu, iar 
robii Lui, care'şipun cu adevărat nădejdea în El, nu 
se vor face de ruşine". 

Domnitorul, deci, chemându'i pe toţi, 
precum I'a sfătuit episcopul, a mers la biserică 

şi, deschizând uşile, au intrat cu toţii. Mai întâi, 
episcopul ortodox, îngenunchind, s'a rugat cu 
lacrimi la Dumnezeu, zicând: „Doamne, 
Dumnezeule, Unul în Sfânta Treime slăvit şi 
preamărit, precum înainte-vreme pe dreptul Tău Ilie 
Vai auzit vestind cu foc adevărul Tău şi i'ai ruşinat 
pe cei de rea credinţă, auzi'mă acum şi pe mine, 
robul Tău nevrednic, dimpreună cu toţi robii Tăi de 
aici, nu pentru vrednicia noastră, pe care n'o avem, 
ci pentru slăvirea numelui Tău sfânt şi pentru 
întărirea credinţei noastre, care este adevărata 
credinţă în Tine; arată întreg harul Sfântului Duh 
în apa aceasta, ca prin nestricăciunea ei să vadă toţi 
că numai în biserica Ta grecească şi sobornicească de 
la Răsărit se află credinţa cea adevărată şi harul cel 
adevărat al Sfântului Duh. Căci Tu eşti Singurul 
Care pe toate le binecuvântezi şi le sfinţeşti, 
Dumnezeul nostru, şi slavă Ţie Iţi înălţăm, Tatălui 
şi Fiului şi Sfântului Duh, acum şi pururea şi în 
vecii vecilor. Amin!" 

Ridicându'se şi cântând: „Doamne, Lumina 
mea şi Mântuitorul meu, de cine să mă tem" - a rupt 
pecetea vasului cu apă sfinţită şi, uitându'se la 
ea, a găsit'o mai curată şi mai limpede decât 
înainte, cu mirosul neschimbat, ca şi cum ar fi 
fost luată dintr'un izvor curgător, după care 
strigat, zicând: „Slavă Ţie, Dumnezeul nostru, 
Care Ţi' ai aplecat urechea la rugăciunile noastre, 
mărire Ţie, Care slăveşti Biserica Ta, slavă Ţie, 
Care întăreşti cu slavă credinţa cea dreaptă şi nu 
ne 'ai făcut de ruşine în aşteptările noastre". 

Şi a zis către toţi: „Veniţi să vedeţi cum a stat 
această apă atâtea zile, rămânând nestricată datorită 
harului Sfântului Duh, şi încredinţaţi'vă că 
adevărată este credinţa noastră ortodoxă". 

Iar latinii, rugându'se şi făcând slujba după 
cum le era obiceiul, au rupt pecetea vasului în 
care se afla apa lor şi, cum l'au destupat, toată 
biserica s'a împlut de duhoare, că s'au 
înspăimântat toţi latinii şi au strigat cu uimire: 
„Adevărată este credinţa grecească pe care o ţine 
domnitorul. Să'şi zidească, deci, biserica în oraşul 
nostru, căci, fiindcă nu i'am îngăduit, Dumnezeu s'a 
mâniat pe noi şi ne' a împuţit apa". 

Şi astfel, făcuţi de ocară, latinii şi cu preoţii 
lor s'au împrăştiat cu mare ruşine, iar unii 
dintre ei s'au botezat în credinţa ortodoxă. Iar 
domnitorul, cu episcopul său, cu preoţii, cu toţi 
boierii şi ostaşii săi, plini de bucurie şi fericire, 
s'au întors la curte, slăvindu'L şi mulţumindu'I 
lui Dumnezeu pentru minunea ce a fost spre 
întărirea adevăratei credinţe ortodoxe. 

în aceeaşi zi a făcut un mare ospăţ pentru 
întregul oraş şi pentru toată oastea sa. Toţi 
locuitorii ţării Ardealului, cu jurământ, s'au 
arătat bucuroşi să zidească biserica şi să n'o 
dărâme niciodată. 

Deci, domnitorul a început îndată zidirea - 
dar nu în oraş, ca nu cumva, o dată cu 
schimbarea vremurilor, să fie dărâmată, ci lângă 
oraş, aproape de zidul cetăţii, într'un loc frumos 
- şi, după ce a zidit'o, a închinat'o şi a mutat 
episcopia acolo (căci episcopii locuiseră până 

atunci în alt loc), unde se află şi astăzi, cu 
bunăvoinţa lui Dumnezeu. 

L'a pus acolo pe primul episcop al 
Bălgradului, pe Ioan, bărbat blând, virtuos şi 
sfânt, care, trăind acolo în mare sfinţenie, s'a 
învrednicit să capete harul facerii de minuni. 

După ce a murit, trupul lui a rămas şi până 
astăzi neputrezit şi bine mirositor, făcând multe 
minuni pentru cei ce vin cu credinţă la racla lui, 
întru slăvirea lui Hristos, Dumnezeul nostru, 
Căruia I se cuvine toată mărirea, cinstirea şi 
închinarea, dimpreună cu Tatăl Lui Cel fără de 
început şi cu Preasfântul, preabunul, de viaţă 
dătătorul Duh Sfânt al Lui, acum şi pururea şi 
în vecii vecilor. Amin! 

Şi cele scrise aici le' am citit într'un letopiseţ 
muntenesc şi le'am auzit de la mulţi oameni 
vrednici de crezare, care au văzut cu ochii lor, 
dar mai ales de la părintele, care pe atunci era 
vistiernic, iar acum este mare logofăt al ţării 
Ungro-Vlahiei, şi de la Dragomir, marele pitar 
al aceleiaşi ţări. 3 



Sfântul Petru Movilă 

împăcarea Bisericii Ortodoxe 

Ed. Polirom, Iaşi 

2002 



3 Este bine de ştiut că această minunată mărturie apare şi în 
viaţa necenzurată a Sfântului Nicodim de la Tismana. 

18 




Şi'L vor batjocori şi'L vor scuipa 

şi'L vor biciui şi'L vor omori, 

dar după trei zile va învia. 



DEZAMĂGIREA 
UNIATISMULUI 




nirea românilor ortodocşi din 
Ardeal cu Biserica de la Roma a 
fost considerată o cale de 
emancipare - însă atât clericii, cât 
şi laicii trecuţi la greco-catolici 

au constatat că de fapt Curtea Imperială de la 
Viena nu avea de gând să'şi ţină promisiunile. 
De fiecare dată când s'a pus problema practică a 
respectării celor două diplome leopoldine, 
românii greco-catolici aveau să afle că drepturile 
lor nu sânt respectate. Episcopul Inochentie 
Micu Klein avea să experimenteze personal 
această atitudine a autorităţilor habsburgice faţă 
de români, sfârşindu'şi viaţa în exil şi 
temându'se să se mai întoarcă în ţara natală. La 
fel, Gheorghe Şincai şi restul cărturarilor strânşi 
în jurul bisericii greco-catolice, au fost 
permanent supuşi umilinţelor, în ciuda faptului 
că legislaţia existentă le acorda privilegii şi 
imunităţi. 



Un destin zbuciumat 



Inochentie Micu Klein a fost investit episcop 
greco-catolic în 1729, la doar 37 de ani. Avea să 
fie un păstor energic, în prima fază fiind cu totul 
devotat cauzei greco-catolice. Imediat după 
investire, Micu Klein cerea Curţii Imperiale de 
la Viena deplina împuternicire pentru „a tăia 
nervul de viaţă" al ortodocşilor şi a'i sili să 
accepte uniatismul. 

Noul episcop cerea ca toţi românii neuniţi să 
fie supuşi jurisdicţiei sale, iar dacă nu vor vrea 
să se unească de bună voie să'i supună la 
pedepse aspre, guvernatorul Transilvaniei 

urmând să'i supună pe „popii schismatici" la 
dări grele. Temperamentul vulcanic al tânărului 
episcop se poate vedea şi în cererea lui de a i se 
pune la dispoziţie ajutor înarmat pentru a 
reduce la tăcere şi supunere pe preoţii 
neascultători. 

Zelul misionar de la începutul păstoririi avea 
să fie treptat înlocuit de dezamăgire. Protopopii 
greco-catolici i se plângeau permanent, că deşi 
Curtea Imperială a dispus ca preoţii uniţi să fie 
consideraţi egal îndreptăţiţi cu cei catolici, 
totuşi se găseau destui nobili care interziceau 
fiilor de preoţi să meargă la şcoală, preoţii fiind 
în continuare supuşi taxelor, de multe ori fiind 
trataţi la fel ca iobagii. 

Episcopul Inochentie Micu Klein a cerut 
împărătesei Măria Tereza respectarea celei de'a 
doua diplome leopoldine, cea care acorda cele 
mai largi drepturi românilor greco-catolici. 

Răspunsul venit de la Viena anula orice 
speranţă de îmbunătăţire a situaţiei: „Mei după 
o cercetare minuţioasă nu s'a constatat ca oare 
diploma aceasta fost'a publicată în Transilvania şi 
că i'a contrazis cineva ori ba, şi deoarece însuşi 
episcopul nu o are, nici nu o poate produce, iar 
conceptul ei original nu se găseşte în arhiva 
Cancelariei transilvănene, de altă parte fiind sigur 
că acea diplomă nu a fost întărită de împăraţii Iosif 
şi Carol în mod legal, iar stările ardeleneşti spun că 
articolul 3 din diploma e păgubitor pentru legile 
fundamentale ale ţării, prin faptul că vrea să 
introducă şi pe românii uniţi între stări". 

Răspunsul de la Viena este unul paradoxal: 
pe de o parte Curtea Imperială pretinde că a 
pierdut un act emis de ea, pe de altă parte 
recunoaşte existenţa respectivului act şi a 
prevederii sale cele mai importante. 



Plebea valahă 



Lupta politică a episcopului Micu Klein de 
la mijlocul secolului al XVIII-lea se baza pe 
faptul că românii constituiau cea mai numeroasă 
naţiune a principatului, care însă nu se bucura 
de nici un fel de privilegii. Micu Klein afirma 
într'una din petiţiile sale: „Dacă nu se găseşte nici 
o greutate în faptul ca românii trebuie să suporte 
toate poverile împreună cu celelalte naţiuni, ba încă 
mai multe decât toate laolaltă, atât în ce priveşte 
impozitele, cât şi în ce priveşte salariile 
funcţionarilor, atunci pentru ce să nu se pună ei pe o 
treaptă cu ele şi în ce priveşte favorurile, când însăşi 
legea firii porunceşte ca cel ce poarta sarcina să'i 
poarte şi folosul". 

Solicitările lui Micu Klein au fost respinse în 
totalitate: pe 9 septembrie 1743, împărăteasa 
Măria Tereza nu a acceptat nici una din cererile 
sale. Dieta transilvană a reacţionat mult mai dur 
la cererile episcopului Micu Klein afirmând: 
„Episcopul şi clerul unit cer nişte lucruri pe care 
nimeni nu le' a mai cerut niciodată de la străbunii 
noştri şi nu le va putea cere nici de la urmaşii noştri. 

Cere aceea ce păgubeşte în gradul cel mai mare 
privilegiile şi scutinţele cele mai vechi dobândite de 
la regi şi principi. Cere aceea ce vatămă sancţiunile 
pragmatice ale regatului, întărite de actualul rege. 
Cere ceva ce răstoarnă din temelie drepturile şi 
libertăţile avute până acum în pace din partea 
naţiunilor patriei. Cere ce de fapt clatină şi tulbură 
întreg sistemul acestei ţări, păstrat până acum în 
ordine bună, atât în cele religioase cât şi în cele 
politice şi economice. In fine, cere aceea ce clerului şi 
plebei valahe, după firea ei prea bine cunoscută, nu i 
se cuvine niciodată. La aceste cereri nemaiauzite şi 
foarte însemnate ale episcopului, nouă, staturilor care 
am venit la această dietă, nu ne este iertat a 
răspunde, nefiind autorizaţi şi pregătiţi a răspunde 
într'o chestiune atât de importantă şi neaşteptată". 

Dezamăgirea provocată de această atitudine 
şi de nedreptatea făcută, l'au împins pe 
episcopul Micu Klein să afirme în faţa Dietei 
ardelene: „ Uniţii văd că le'a mers mai bine până au 
fost schismatici decât le merge acuma!" - semn clar 
că tânărul păstor al greco-catolicilor se gândea la 
o revenire la ortodoxie. Atitudinea sa a devenit 
din ce în ce mai radicală: „Eu şi clerul meu ne'am 
unit sub condiţia de a obţine acele beneficii şi foloase 
de care se bucură romano-catolicii, altminteri dacă 
nu ni se dau, ne'am face chiar şi turci", spunea 
Klein în 1737. Temperamentalul episcop a fost 
convocat la Viena unde i s'a cerut să renunţe la 
solicitările sale - şi până la urmă, imperialii 
confruntaţi cu încăpăţânarea ardeleanului, au 
ajuns să'l ameninţe cu închisoarea. Singura 

scăpare pentru Micu Klein a fost refugiul la 
Roma, în anul 1744, unde a şi murit în exil în 
anul 1768. 



Promisiuni deşarte 



Lupta românilor greco-catolici pentru 
obţinerea drepturilor promise în schimbul 
unirii, nu s'a oprit cu episcopul Micu Klein. In 
martie 1791, episcopul greco-catolic de Oradea, 
Ignatie Darabant, a înaintat Curţii Imperiale de 
la Viena primul Supplex Libellus Valachorum 
Transsilvaniae (Petiţia Valahilor din 
Transilvania, lat.). Un al doilea Supplex, o 
versiune mult lărgită şi argumentată a primului, 
a fost înaintat Curţii din Viena pe 30 martie 
1792 de către Ioan Bob, episcopul greco-catolic 
de Blaj, şi de Gherasim Adamovici, episcopul 
ortodox al Transilvaniei. 

Documentele au fost redactate de cei mai 
însemnaţi reprezentanţi ai naţiunii române din 
Transilvania: Samuil Micu, Petru Maior, 
Gheorghe Şincai, Ioan Piuariu-Molnar, Iosif 
Meheşi, Ioan Budai Deleanu. 

Cererile Supplex-ului erau structurate în 
jurul câtorva idei, corespunzând doleanţelor 
laicilor şi clericilor români: 

- ca numirile odioase şi pline de ocară: toleraţi, 
admişi, nesocotiţi între stări şi alte de acest fel, care 
ca nişte pete din afară, au fost întipărite fără drept şi 

fără lege pe fruntea naţiunii române, acum să fie cu 
totul îndepărtate, revocate şi desfiinţate; 

- naţiunea română să fie repusă în folosinp 
tuturor drepturilor civile; 

- clerul acestei naţiuni, credincios bisericii 
orientale, să fie tratat în acelaşi fel ca şi clerul 
naţiunilor care alcătuiesc sistemul uniunii; 

- la alegerea slujbaşilor şi deputaţilor în dietă ... 
să se procedeze în chip just, în număr proporţional cu 
această naţiune. 

Petiţiile românilor au fost respinse pe rând - 
însă autorii lor nu au rămas nepedepsiţi. 



Umilirea unui nobil 



La doar câţiva ani de la înaintarea petiţiilor 
menţionate mai sus, lui Gheorghe Şincai i se 
înscena un proces care avea ca scop umilirea şi 
scoaterea sa din rândurile fruntaşilor români. 

Pe 24 iunie 1794, Gheorghe Şincai - baron şi 
director al tuturor şcolilor greco-catolice din 
Transilvania - era convocat de prefectul 
comitatului Alba, Alexandru Gyujto, pentru a fi 
audiat în legătură cu mai multe acuzaţii care îi 
erau aduse. Şincai era acuzat că este şeful unei 
conspiraţii, că intenţionează să'l ucidă pe 
episcopul greco-catolic Ioan Bob, şi că ar fi 
adăpostit un dezertor din armata imperiala. 

Toate cele trei acuzaţii erau de natură să'l 
ducă pe un om simplu pe eşafod destul de 

repede. Gheorghe Şincai a încercat să se 
prevaleze de rangul său nobiliar, însă prefectul 
Gyujto a refuzat să'i recunoască titlurile şi l'a 
tratat ca pe un iobag. 

Lui Gheorghe Şincai i'a fost luată sabia pe 
care o avea asupra lui, iar în timpul 
interogatoriului a fost lovit în repetate rânduri, 
fiindu'i scoşi doi dinţi. în urma interogatoriului 
care n'a putut dovedi nimic, Şincai a fost 
întemniţat la Aiud - fiind tratat în continuare ca 
un iobag: legat în lanţuri de o căruţă, ţinut în 
obezi, fără posibilitatea de a primi vizita rudelor 
sale. 

Procesul lui Şincai a început abia pe 4 
decembrie 1794, când a fost acuzat de 
conspiraţie şi de intenţia de a'l omorî pe 
episcopul greco-catolic Bob, fiind cerută 
pedeapsa cu moartea. 

în timpul procesului, Gheorghe Şincai s'a 
apărat singur şi şi'a demonstrat rangul nobiliar, 
cerând să fie judecat ca nobil, în libertate, de 
către Adunarea Nobiliară a Comitatului. 

Autorităţile austriece au oprit procesul 
împotriva lui Şincai, însă l'au ţinut în 
continuare în închisoare. în urma mai multor 
memorii şi petiţii, procesul a intrat în atenţia 
Adunării Nobiliare abia în iunie 1795, nobilul 
român fiind întemniţat ca iobag un an de zile. 

Acuzaţiile împotriva sa nu au putut fi 
probate, aşa că pe 26 iulie 1795, Gheorghe Şincai 
era declarat nevinovat - însă era obligat să 
plătească cheltuielile de judecată. Toate 

memoriile ulterioare aveau să rămână fără 
răspuns - mai mult, Gheorghe Şincai a fost 
demis din funcţia de director general al şcolilor 
romaneşti în perioada în care s'a aflat pe nedrept 
în închisoare. 

De altfel, episcopul Ioan Bob avea să scape şi 
de restul reprezentanţilor Şcolii Ardelene: lui 
Samuil Mincu i s'a înscenat un proces sub 
acuzaţia că ar fi intenţionat să obţină pe căi 
necurate scaunul episcopal, Petru Maior a fost 
forţat să părăsească Blajul, iar Ion Budai 
Deleanu a fost silit să se refugieze la Lvov. 



~II~ 

Martiri ai Ortodoxiei 



Pe 10 mai 2008, Biserica Ortodoxă Română 
l'a canonizat pe Tănase Todoran, ţăranul care 
s'a opus în 10 mai 1763 trecerii năsăudenilor la 
confesiunea greco-catolică. 

La 10 mai 1763, considerându'se că munca 
de organizare a noilor regimente s'a încheiat, 
generalul Buccow, cu o mare suită şi însoţit de 
episcopul unit Petru Pavel Aron (1754-1764), a 
venit să primească jurământul grănicerilor 
năsăudeni şi să le sfinţească steagul. Aceste 

momente solemne au fost organizate la Salva, pe 
platoul numit „Mocirla". 

Când cele două batalioane de infanterie şi opt 
companii de cavaleri stăteau înşirate lângă 
comuna Salva, în faţă a ieşit călare bătrânul 
Tănase Todoran din Bichigiu, care slujise ca 
soldat încă de sub împăratul Carol al Vl-lea, şi 
le'a rostit grănicerilor următoarea cuvântare: 

„De doi ani noi sântem cătane, adică grăniceri, şi 
carte n'am căpătat de la înalta împărăteasă că 
sântem oameni liberi! Ne' am scris iobagi, dăm dare, 
facem slujbe cătăneşti, copiii noştri vor merge până 
la marginile pământului să'şi verse sângele, dar 
pentru ce? 

Ca să fim robiţi, să n'avem nici un drept, copiii 
noştri să fie tot proşti, ori vor învăp ceva, ori ba? 
Aşa nu vom purta armele, ca Sfânta Lege să ne 
ciufulească tisturile. Jos armele! Aruncaţi afară 
păgânii dintre hotarele noastre! Auziţi creştini 
români, numai atunci vom sluji, când vom vedea 
carte de la înălţata împărăteasă, unde's întărite 
drepturile noastre; până atunci, nu, odată cu capul. 
Ce dă Gubernia şi cancelaria din Beciu, e nimica, îs 
minciuni goale de azi, de mâine". 

Protopopul din Năsăud care ascunsese 
obligativitatea convertirii, a fost bătut de ţăranii 
furioşi. 

Tănase Todoran s'a dus la episcopul Petru 
Pavel Aron şi i'a spus : „Fătul meu, de unde eşti? 
De la Blaj! Dacă eşti de la Blaj şi împărăteasa ţi' a 
dat domeniu, du'te acolo şi stai liniştit, nu ne tulbura 
pe noi în credinţa noastră!". 

După aceea l'a luat pe vlădica de mână şi l'a 
condus o bucată de loc ca să nu năvălească 
asupra lui mulţimea tulburată. 

Sentinţa a fost pronunţată în ziua de 12 
noiembrie 1763 şi conţine următoarele pedepse: 

- Tănase Todoran a lui Dănilă din Bichigiu 
în vârstă de 104 ani, să fie frânt cu roata de sus 
în jos, capul lui să fie legat de o roată, pentru că 
a reţinut pe oameni de la unire şi de la înrolare. 

- Vasile Dumitru a popii din Mocod, Marin 
Grigore din Zagra, Vasile Oichi din Telciu, 
condamnaţi la moarte prin spânzurătoare pentru 
aceeaşi vină. 

Alţi 15 conducători de revoltă au fost graţiaţi 
de la spânzurătoare în schimbul a 6000 de 
lovituri de verigi date de soldaţi, ceea ce tot 
moarte sigură a însemnat. Din Bichigiu au mai 
fost împuşcaţi şi alţi credincioşi, printre care şi 
Toader Cătană, pentru că au iubit „sfinţenia 
legii patriarhilor", adică credinţa ortodoxă. 

Capetele lor au fost înfipte în pari, înaintea 
porţii lor, iar bucăţi din trupurile ciopârţite 
le' au pus la răscruci de drumuri. 



încercări de împăciuire 



împăratul Iosif al II-lea a publicat pe 8 
noiembrie 1781 un edict de toleranţă care 
interzicea asuprirea cetăţenilor pe motive de 
credinţă, îngăduindu'se oricărei confesiuni, dacă 

avea 100 de familii, să'şi zidească biserică, să ia 
parte la slujbele catolicilor, sau să plătească taxe 
preoţilor catolici, fiind admisă şi trecerea de la o 
confesiune la alta. 

Efectul imediat al acestui edict a fost o 
revenire în masă a ţăranilor la ortodoxie. 

Astfel, la scurt timp, împăratul dându'şi 
seama că acest edict ar duce la lichidarea 
uniaţiei, a revenit asupra lui printr'un „rescript" 
care reglementa trecerile la Ortodoxie. 

El dispunea ca acelora care doreau să 
părăsească confesiunea catolică sau unită, să li se 
facă o catehizare de şase săptămâni în învăţătura 
catolică, plătind câte un zlot pe zi celor care'i 
catehizau. 

Peste câteva zile, a dat o nouă dispoziţie prin 
care se prevedea să nu se ia în considerare 
cererile comunităţilor, ci numai cele 
individuale. La 20 august 1782, împăratul Iosif 
al II-lea a dat aşa'numita Patentă de unire prin 
care dispunea ca fiecare Biserică să rămână cu 
credincioşii pe care îi avea şi să nu se mai facă 
prozelitism. 

De fapt, măsura a fost luată numai împotriva 
Bisericii Ortodoxe, care nu putea primi 
credincioşi uniţi în sânul ei. în schimb, Biserica 
unită şi'a continuat şi în viitor acţiunea 
prozelitistă, folosindu'se de sprijinul permanent 
al autorităţilor de stat habsburgice. 

~III~ 

Biserici furate - biserici distruse 



începuturile închegării bisericii greco- 
catolice in jurul anului 1700 a provocat reacţii 
dure ale credincioşilor români ortodocşi din 
Transilvania. Au protestat mai ales puternicii 
negustori români din Sibiu şi Braşov, părţi unde 
- ca şi în districtul Făgăraşului - greco-catolicii 
nu au avut succes în convertirea românilor. 

Protestele au apărut imediat la primele 
zvonuri că mitropolitul Atanasie Anghel ar fi 
acceptat uniatismul, şi au continuat pe tot 
parcursul secolului al XVIII-lea. Uniaţii au 
dărâmat vechi biserici ortodoxe, iar când nu 
reuşeau să convingă cu ameninţări, recurgeau la 
sprijinul soldaţilor austrieci pentru a pune mâna 
pe bisericile ortodoxe - aşa cum a fost cazul 
bisericii Sfântul Nicolae din Făgăraş. în 
interiorul bisericii greco-catolice se dădeau 
lupte aprige pentru funcţia de episcop - de 
exemplu între 1713 - 1723 din cauza certurilor 
nu a putut fi numit un episcop, la fel şi între 
anii 1727-1732. 

Proteste vehemente 



Pater Ianoş, negustor din Sibiu, îi trimitea 
lui Atanasie Anghel la începutul anului 1701, o 
lungă scrisoare în care îi reproşa cedările în faţa 
presiunilor austriece şi îl ruga să reziste: 

„Care lucruri le ascunzi Sfinţia Ta de noi, ăşti 
proşti, să socoteşti că de cunoscătorul inimilor, 
Dumnezeu, nu le vei putea ascunde. Sânt jidovi aici 
în Ardeal şi alţii cari nu cred în Hristos şi aceia n'au 
bântuială, iar noi, pentru puţina cinste sau bine 
străin, să fim cuiu în ochiul lumii? 

Ştiu că înălţatul împărat sila nimănui nu face. 
Ci trebuie atunci când nime nu face silă, nici Sfinţia 
Ta să nu sileşti ca pentru oarece să te faci pildă. 
Adu'ţi aminte de ai cetit Sinaxariul Sfinţilor, câte 
bogăţii, câtă cinste li se făgăduia şi sta până în 
vărsare de sânge. 

Adu'ţi aminte ce ai făgăduit în mijlocul 
Mitropoliei Bucureştilor şi socoteşte însuţi ce'ţi va 
veni de la patru patriarhi şi de la toate bisericele ce's 
reschirate de legea grecească în lume: că de la toate 
îţi vor veni blestem şi afurisanie. Şi să nu socoteşti că 
vei trăi ani mulţi de vei îndrăzni a rupe vreo pecete a 
legăturii. Adu'ţi aminte, că cu greu este a cădea în 
mâna viului Dumnezeu. Nu te întări ca să iai slava 
lumească! Nu socoteşti izbânda vrăjmaşilor? In 
scurt, adu'ţi aminte de patimile sfinţilor şi te 
îndestuleşte. 

Lesne este a strica, ci nevoie şi greu este a drege în 
urmă. De pofteşti cinste, stai înarmat şi vei vedea că 

o vei dobândi de la Dumnezeu. Cinstea omenească 
este scurtă şi cu grijă şi mai ales ca a Sfinţiei Tale va 
să fie cu ponos de toată lumea. Păcatelor străine nu 
fi părtaş. 

Nu căuta începutul, ci să cauţi ce'i va fi 
săvârşitul, şi nu peste 20 sau 30 de ani, ci şi peste 
100 tot Sfinţia Ta vei fi ocărât. Las' că mirenii nici 
unul nu pofteşte, măcar de'i va tărcălui împăratul. 
Şi apoi socoteşte că mai mulţi 's mireni decât popi. 

Ce va fi altă poruncă a Inălţiei Sale: să slujim cu 
trupurile, lut ne vom face supt talpele şi supt biruinţa 
înalţii Sale. Iară legea, au rea avem, au bună, 
nimica nu vom mişca, nici avem a primi mai mult - 
până nu va fi cu voia şi a tuturor mirenilor, nu 
numai a popilor. Iar de primeşti Sfinţia Ta şi popii, 
numai voi să fiţi, iară noi nu vom fi. " 



Lupta pentru putere 



După moartea primului episcop greco- 
catolic, Atanasie Anghel, timp de zece ani greco- 
catolicii nu au putut cădea de acord asupra 
alegerii unui nou episcop. 

Iniţial a fost ales cehul Wenceslaw Frantz - 
însă preotul Ioan Giurgiu Patachi a declanşat o 
amplă campanie pentru îndepărtarea acestuia - 
beneficiind de sprijinul contelui Korniş şi al 
vicecancelarului Kaszoni. Alegerea lui Frantz a 
fost invalidată până la urmă la sfârşitul anului 
1713. 

Pe 16 aprilie 1714 s'a reunit un nou sinod al 
greco-catolicilor - care a insistat tot pentru 
Wenceslaw Frantz. Tot atunci au fost excluşi 
doi protopopi care au cutezat să ceară revenirea 
la ortodoxie - protopopii Vasile şi Petru din 
Daia. Nici al doilea sinod nu a mulţumit pe Ioan 
Giurgiu Patachi, care se visa episcop - aşa că şi 
acesta a fost invalidat. 

Contele Korniş, guvernatorul Transilvaniei, 
insista pentru un nou sinod şi, în ciuda tuturor 
protestelor protopopilor români, acesta este 
organizat pe 24 noiembrie 1714. Patachi avea în 
sinod un singur susţinător: pe protopopul 
Ionaşcu din Făgăraş care prin ameninţări 
adunase trei voturi pentru favoritul contelui 
Korniş. 

Cel de'al treilea sinod l'a ales tot pe 
Wenceslaw Frantz episcop, iar protopopii 
români au înaintat Curţii Imperiale de la Viena 
mai multe proteste în care au arătat că nu mai au 
de gând să ţină alte sinoade. Contele Korniş 
convoacă însă un al patrulea sinod, pe 9 ianuarie 
1715 la Sibiu, încălcând orice regulă, unde Ioan 
Giurgiu Patachi este ales episcop de protopopul 
Ionaşcu şi cei trei preoţi siliţi de acesta să voteze 
conform dorinţei guvernatorului Transilvaniei. 

Pe 18 ianuarie 1715, Wenceslaw Frantz 
renunţă la scaunul episcopal. însă recunoaşterea 
de către Papă a alegerii frauduloase a lui Patachi 
avea să dureze şase ani de zile, până în 15 iunie 
1721, când papa Inocenţiu al XlII-lea a publicat 
bula papală Ratione congruit care decretează 

înfiinţarea episcopiei unite de Făgăraş pentru 
românii din tot Ardealul. 

Practic, vechea Mitropolie ortodoxă de la 
Alba Iulia era coborâtă la rangul de episcopie şi 
mutată la Făgăraş. La Alba Iulia a fost înfiinţată 
o episcopie romano-catolică, iar vechiul sediu al 
Mitropoliei Ortodoxe, alături de biserica 
construită de Mihai Viteazu, au fost dărâmate. 



Hoţie şi înşelăciune 



Rămas fără un scaun episcopal, Ioan Giurgiu 
Patachi a fost cadorisit de Curtea de la Viena cu 
ceva ce nu îi aparţinea: biserica Sfântul Nicolae 
din Făgăraş, construită de voievodul Constantin 
Brâncoveanu. 

Biserica a fost construită în cursul anului 
1697, iar în 1699 voievodul de la Bucureşti ceda 
suma de 250 de taleri din veniturile vămii de la 
Rucăr „ca sa fie preoţilor de hrană şi de 
îmbrăcăminte". Dania lui Brâncoveanu era 
condiţionată „până vor ţine legea pravoslavnică, 
iar de care cumva ar schimba legea şi n'ar mai fi 
întru Răsăritului biserică şi credinţă, să fie lipsiţi de 
această milă ce am făcut." 

Episcopul Patachi a ţinut să fie instalat cu cât 
mai mare fast la Făgăraş şi a solicitat în acest 
scop sprijinul austriecilor. Căpitanul cetăţii 
Făgăraş a dat o poruncă înaintea venirii 
episcopului în care cerea ca toţi românii să'l 

întâmpine pe acesta cu alai la Sâmbăta de Jos, 
cei care lipseau la această întâmpinare urmând 
să fie amendaţi cu 12 florini. Românii din 
Făgăraş şi preoţii lor l'au aşteptat pe Patachi în 
oraş pe 16 septembrie 1723, nesocotind ordinul 
militar. 

Popa Toma, parohul bisericii Sfântul Nicolae 
din Făgăraş i'a permis lui Patachi să intre în 
biserică. Aici episcopul greco-catolic a pus pe 
protopopul Ionaşcu să citească bulele papale de 
numire a lui ca episcop şi de înfiinţare a 
episcopiei de Făgăraş. 

Protopopul braşovean Radu Tempea 
menţionează în cronica sa că fagărăşenii „văzând 
cum s'au înşelat de i'au ieşit înainte şi l'au primit în 
biserică, nu ştiau ce vor răspunde şi tăcură". 

Prin citirea bulelor papale, Patachi considera 
că ctitoria brâncovenească a trecut în stăpânirea 
sa. însă popa Toma a refuzat să treacă la greco- 
catolici în ciuda tuturor presiunilor, şi a 
continuat să ţină zilnic slujba după ritul 
ortodox. Patachi s'a folosit de legăturile sale cu 
autorităţile austriece şi a obţinut un edict care îi 
interzicea lui popa Toma să mai slujească, sub 
ameninţarea închisorii. 

Patachi s'a folosit şi de trupele austriece 
cantonate în Făgăraş sub comanda colonelului 
Moosburg, care i'a pus la dispoziţie un pluton 
de infanterişti cu ajutorul cărora noul episcop a 
ocupat biserica Sfântul Nicolae. Biserica fiind 
sub pază militară, oamenii lui Patachi au pus 

mâna pe toate odoarele cu care aceasta fusese 
înzestrată de Brâncoveanu. 

Epitropul bisericii, Vasilache Pop împreună 
cu popa Toma au protestat pe lângă autorităţi 
faţă de aceste silnicii, însă au fost luaţi pe sus şi 
închişi în temniţa cetăţii Făgăraş. Abia în urma 
intervenţiilor pe lângă contele Konigsegg, 
comandantul general al trupelor austriece din 
Transilvania, cei doi români închişi pe nedrept 
au fost eliberaţi. 



Dreptatea cu capul spart 



Episcopul Patachi a instalat în biserica 
Sfântul Nicolae un preot unit - însă românii de 
aici au refuzat să meargă la slujbe, iar militarii 
austrieci au refuzat să'i aducă pe români cu de'a 
sila în biserica furată de Patachi. 

Românii din Făgăraş au transformat o casă 
particulară în biserică, unde popa Toma a 
continuat să slujească. Aflând de aceasta, 
episcopul Patachi a intervenit din nou pe lângă 
autorităţi obţinând o altă interdicţie. 

Noul episcop a încuiat ambele cimitire ale 
românilor din Făgăraş, astfel că aceştia au fost 
siliţi să'şi îngroape morţii în curţile caselor. 

Exasperaţi, făgărăşenii au înaintat o plângere 
către Curtea Imperială de la Viena în care arătau 
că biserica din Făgăraş a fost ridicată de 
Constantin Brâncoveanu şi înzestrată pe 

cheltuiala comunităţii şi s'au bucurat de biserica 
lor până când episcopul Patachi a ocupat'o cu 
forţa şi i'a forţat pe preoţi şi epitropi să'i predea 
odoarele bisericeşti. Făgărăşenii cereau să fie 
respectată prima diplomă leopoldină care le 
dădea libertatea să'şi aleagă religia. 

în urma acestei intervenţii din 12 aprilie 
1724 s'a constituit abia în septembrie acelaşi an 
o comisie care să cerceteze problema, sub 
conducerea tricesimatorului Ioan Nagy de 
Csatar. 

Raportul înaintat de acesta Camerei Aulice a 
Transilvaniei pe 16 septembrie, dă dreptate 
românilor din Făgăraş. Baronul Viechter, 
guvernatorul Transilvaniei, a cerut lui Patachi 
să înapoieze românilor biserica şi să nu'i mai 
supună presiunilor pentru a'i converti. 

Episcopul Patachi s'a îndreptat către Curtea 
de la Viena care a anulat decizia baronului 
Viechter pe 26 iunie 1725, în ciuda tuturor 
dovezilor care arătau că biserica aparţinea 
românilor. 



George Damian 
Preot Alexandru Mizgan 

www.ziua.ro 

Iar Caiafa, unul dintre ei, care în anul 
acela era arhiereu le'a zis: Voi nu ştiţi nimic. 



DESPRE DREAPTA CREDINŢA 

ŞI CUM TREBUIE EA 

MĂRTURISITĂ 




reasfinţitul Serafim, Mitropolit al 
Pireului, a fost invitat să'şi expună 
poziţia pe care o are în privinţa 
papismului, deoarece credincioşii 

nu l'au auzit niciodată vorbind despre aceasta. 
Preasfinţitul Mitropolit a răspuns printr'o 
declaraţie scrisă, publicată de „Orthodoxos Typos" 
pe prima pagină în numărul din 6 iulie 2007. 

în declaraţia sa, Mitropolitul a stăruit asupra 
faptului că Biserica Ortodoxă ar trebui să pună 
capăt dialogurilor teologice cu papiştii şi ceilalţi 
eterodocşi; a vorbit împotriva ecumenismului şi 
a afirmat că papismul - ca erezie - a pus 
temeliile ateismului. 

Aceste declaraţii ale Mitropolitului au fost 
făcute în perioada în care Arhiepiscopul 
Hristodul era internat la spitalul „Aretaeion", iar 
anturajul său s'a arătat deranjat de poziţia 
Mitropolitului Pireului. 

Şi mai deranjaţi au fost însă papiştii, 
deoarece mitropolitul nu i'a numit 
„schismatici", aşa cum socotesc de cuviinţă 
mulţi arhierei, ci s'a referit la ei ca „eretici". 

Această supărare s'a făcut vădită în scrisoarea 
episcopului papist al Syrosului, Franciscus 
Papamanolis, adresată Preasfinţitului Mitropolit 
al Pireului. Iată mai jos schimbul epistolar 
dintre episcopul papistaş şi mitropolitul 
Pireului. 

Scrisoarea episcopului papist 

Episcopia catolică de Syros 

Protocol Nr. 17007 

Ano Syros, Pireu, 25 iulie 2007 



Preasfinţitului Serafim, Mitropolitul Pireului, 
Preasfinţite Frate 



Cu mare durere am citit în ziarul „Orthodoxos 
Typos" din 6 iulie a.c. scrisoarea voastră cu 
referire la „ecumenism" şi „papism", aşadar la 
Biserica Catolică. Ziarul sus-menţionat este 
binecunoscut pentru poziţiile sale extremiste şi 
critice împotriva ierarhilor şi uneori chiar a 
Sfântului Sinod al Bisericii Greciei, de fiecare 
dată când hotărârile celor „pe care Duhul Sfânt 
i'a pus episcopi, ca să păstreze Biserica lui 
Dumnezeu, pe care a câştigat'o cu însuşi sângele 
Său" (F.Ap. 20:28) nu sânt pe placul editorilor 
gazetei. 

Mai mult, ziarul sus-menţionat are nişte 
poziţii extremiste şi de fiecare dată când se 
referă la alte Biserici şi confesiuni creştine, în 
special la Biserica Catolică. 

Este însă pentru prima dată - dacă memoria 
nu mă înşeală (căci sânt mai bătrân cu douăzeci 
de ani decât dumneavoastră) - când citesc un 
text al unui episcop ortodox care vorbeşte într'o 
manieră atât de ostilă Bisericii Catolice - de 

exemplu: „papismul a pus bazele ateismului" - 
cred că nimeni n'a mai scris vreodată aşa ceva. 

Preasfinţite Frate, departe de mine orice 
urmă de rivalitate duşmănoasă. Permiteţi'mi, cu 
foarte multă dragoste, să'mi exprim opiniile cu 
francheţe frăţească. 

1. Ştiţi, Preasfinţite, că este porunca 
Domnului nostru Isus Cristos ca ucenicii Săi să 
fie „una", aşa cum şi El este „una" cu Tatăl 
(Ioan 17:11). Din păcate, noi, ucenicii Săi, nu 
sântem „una". Pentru orice s'ar fi întâmplat în 
trecut, eu personal nu mă simt responsabil, nici 
nu cred că dumneavoastră sau altcineva din 
timpul nostru ar trebui să se simtă responsabil. 
Ca şi creştin, însă, şi mai mult, ca episcop al 
Bisericii, simt o responsabilitate pentru prezent 
şi viitor, şi acţionez în consecinţă, făcând tot ce 
pot pentru a contribui la unirea creştinilor. Nu e 
o alegere proprie, ci o poruncă pe care mi a dat'o 
Domnul. 

Slujesc Bisericii ca episcop de 33 de ani; 
niciodată n'am încetat să le spun credincioşilor 
că nimic nu poate justifica vreodată lipsa de 
dragoste - nici măcar apărarea Adevărului. 

2. Sânt profund convins că dificultăţile care 
există în opera de unire a creştinilor îşi au 
originea în lipsa de cunoaştere dintre noi; 
scrisoarea dvs. mi'a confirmat această opinie. 
Preasfinţite, trebuie să recunoaştem că noi, 
creştinii, nu ne cunoaştem bine unii cu alţii. 

Această lipsă de cunoaştere a creat în trecut 
şi a menţinut în prezent toate prejudecăţile unei 
părţi faţă de cealaltă, fără să aibă vreun suport. 

Adesea, au existat învăţături atribuite 
„celeilalte" Biserici care erau de fapt doar nişte 
conjuncturi. Permiteţi'mi să vă spun că lucrurile 
pe care le'aţi scris şi le'aţi prezentat ca fiind 
învăţătura Bisericii Catolice nu sânt predicate 
de Biserica Catolică, care nu a învăţat - şi nici 
nu învaţă - nimic din toate lucrurile scrise în 
manualele de religie şi istorie recente, manuale 
care au otrăvit sufletele inocente ale studenţilor 
şi au cultivat intoleranţa. 

Aţi auzit, poate, de bunele relaţii care există 
între ortodocşii şi catolicii din insula Syros. 
Acest lucru nu este o reuşită a mea, nici a 
Preasfinţitului Mitropolit, nici a amândurora; 
este rodul familiarităţii care există între 
ortodocşii şi catolicii din Syros. Noi, episcopii 
insulei, ne îngrădim mărturia de dragoste dată 
credincioşilor, ca şi respectul reciproc. 

Convieţuirea într'o arie restrânsă contribuie 
la cunoaşterea reciprocă, nu doar pe plan social, 
ci şi pe plan religios. 50% dintre familiile 
noastre sânt familii mixte; vai nouă, păstorilor, 
de vom predica ura şi vom cultiva fanatismul! 

Familiile insulei noastre se vor transforma 
din cuiburi de iubire în cuiburi de fanatism, şi 
se vor separa. Credincioşii noştri de ambele 
credinţe (fie că sânt prezenţi în biserici, fie prin 
televiziunea locală) aud şi urmăresc ceea ce 
facem, aşa că ştiu, judecă şi trăiesc fericiţi 

împreună. Cu adevărat, cunoaşterea reciprocă, 
Preasfinţite, poate distruge prejudecăţile şi 
poate crea unirea. 

3. însă lucrul care m'a întristat cel mai mult 
în scrisoarea dvs. a fost faptul că ea trădează o 
ruptură între ierarhii Bisericii Greciei. 
Conţinutul scrisorii dvs. este în opoziţie directă 
cu înalt Preasfinţia sa Arhiepiscopul Atenei şi al 
întregii Elade, Hristodul, prin a cărui punere de 
mâini aţi fost hirotonit episcop. Am în faţă toate 
discursurile şi declaraţiile înalt Preasfinţiei sale 
făcute la Roma, decembrie anul trecut. 

Comparându'le cu scrisoarea dvs., ajung să 
mă întreb ce ecleziologie are Biserica Ortodoxă, 
pentru că disputa dacă Biserica Catolică este o 
Biserică sau o erezie nu constă doar într'o 
diferenţă de opinii (un fenomen natural printre 
oameni), ci o dezagregare a credinţei. 

4. Şi un punct final. Scrisoarea dvs. a fost 
publicată pe când înalt Preasfinţia sa era încă în 
spital, într'o stare de sănătate foarte precară. Nu 
cred că a avut cunoştinţă de o scrisoare ca 
aceasta, cu un conţinut aşa de grav, înainte de 
publicarea ei într'un ziar. Preasfinţite Frate, nu 
ştiu dacă v'am întristat, dar vreau să fiţi convins 
că v'am scris din imensă iubire pentru Biserică. 

Vă rog să primiţi salutul meu frăţesc şi 
urările mele pentru o păstorire fructuoasă în 
eparhia eclezială a Pireului. 

fFranciscus 
Episcop catolic de Syros, Thera §i Creta 

Răspunsul Mitropolitului Serafim 

Mitropolitul Serafim al Pireului, 
25 Octombrie 2007 



Eminenţei sale episcopul Franciscus 
Papamanolis de Syros 

Eminenţa voastră, 

V'am primit epistola într'o vreme când 
birourile Mitropoliei Pireului erau închise şi 
îmi pare rău că am întârziat să'i dau răspuns. Vă 
cer, aşadar, iertare. 

Pentru că vă iubesc cu adevărat, ca pe orice 
alt aproape al meu, vă scriu următoarele cu 
multă smerenie înaintea întemeietorului 
Bisericii, Iisus Hristos, nu ca să'mi îndreptăţesc 
poziţiile pentru care m'aţi criticat 4 , ci ca să vă 
spun ceea ce e de la sine înţeles: că Biserica lui 
Hristos „întru car ea pre voi Duhul cel Sfânt au pus 
episcopi, ca să păstoriţi biserica lui Dumnezeu, car ea 
o au câştigat cu sângele său" (F.Ap. 20:28) este 



4 Căci ele nu sânt ale mele, ci reprezintă poziţiile Bisericii 
Nedespărţite a lui Dumnezeu, pe care eu, cel mai mic 
dintre toţi, doar le'am trecut pe hârtie, la cererea ziarului 
veghetoarei Frăţii a Unirii Orthodoxe Pan-ellinice, în 
privinţa cărora greşiţi amarnic înfăţişându'i drept aşa'zişi 
„extremişti", de vreme ce aceştia doar se ţin de ceea ce a 
învăţat şi a hotărât Biserica cea una, sfântă, nedespărţită, 
sobornicească şi apostolească de douăzeci de veacuri 
încoace 

Biserica nedespărţită a primilor 1000 de ani; a 
cărei urmaşă istorică fără întrerupere este 
Biserica noastră Ortodoxă Sobornicească, şi că, 
prin ruperea de ea, Comunitatea dvs. religioasă, 
prin cunoscuta schismă, a pierdut Harul 
Dumnezeului celui Viu şi a căzut din erezie în 
erezie şi din necuviinţă în necuviinţă, 
deformând vestea mântuitoare a Fiului lui 
Dumnezeu cel întrupat şi răsturnând prin vorbe 
şi prin fapte aşezămintele şi stăpânirile rânduite 
ale acestei lumi căzute, pe care le'a întărit Fiul şi 
Cuvântul lui Dumnezeu cu necuprinsa Sa jertfă 
pe Cruce şi cu preacurat Sângele Său. 

Se înţelege, aşadar, că teoria „bisericilor 
surori" şi „teoria ramurilor", pe care le'aţi 
susţinut în cuprinsul epistolei dumneavoastră, 
ca şi „dogma petrină" pe care Comunitatea dvs. 
religioasă a proclamat'o de curând prin enciclica 
„Dominus Iesus", nu au nici un fel de legătură 
cu Biserica Nedespărţită a Apostolilor, a 
Sfinţilor Părinţi şi a celor Şapte Sfinte Sinoade 
Ecumenice. 

Prin urmare, puteţi cu uşurinţă înţelege că, 
urmând hotărârile Bisericii Nedespărţite, de la 
care Comunitatea dvs. religioasă căzută în erezie 
s'a rupt de una singură, nu pot consimţi la 
greşeala dvs. şi nu pot să nu vă spun, cu 
frăţească dragoste, că sânteţi în înşelare atunci 
când vă socotiţi „episcop al Bisericii lui 
Dumnezeu". Acesta e doar felul în care v'aţi 
numit pe sine, dar adevărul este că sânteţi doar 
răspunzător duhovniceşte de credincioşii 

Comunităţii dvs. care rămân în schismă şi 
erezie. 

Dragostea fără Adevăr este lipsită de orice 
conţinut, aşa că poziţia dvs. - „niciodată n am 
încetat să le spun credincioşilor că nimic nu poate 
justifica vreodată lipsa de dragoste - nici măcar 
apărarea Adevărului" - pare cu totul de 
neînţeles; fiindcă dacă iubim cu adevărat pe 
cineva, nu'l lăsăm pe cel pe care'l iubim în 
starea sa jalnică de înşelare, îngăduindu'i să se 
adâncească într'însa cu credinţa că nu se află în 
greşeală. 

Vreme de un întreg mileniu am avut aceeaşi 
credinţă, aceeaşi orânduială, aceeaşi 
împărtăşanie, aceleaşi învăţături, aceeaşi 
duhovnicie şi nevoinţă îndreptată spre 
Dumnezeu, având ca autoritate comună 
Sinoadele Ecumenice şi Pentarhia . 

Ce anume s'a întâmplat, de s'au pierdut toate 
acestea? Pentru ce nu v'a preocupat acest lucru 
în toţi acei 33 de ani de când sânteţi episcop al 
Confesiunii dvs. religioase? Pentru ce, vreme de 
o mie de ani, aceste poziţii asupra întâietăţii 
(primatului) de jurisdicţie a Papei Vechii Rome, 
asupra negreşelniciei (infailibilităţii) sale, 
asupra Purgatoriului, asupra Indulgenţelor, 
asupra Tezaurului de Merite (Thesaurus 
meritorum), asupra Neprihănitei Zămisliri 
(Imaculatei Concepţii), şi asupra atâtor altele, 
nu au existat? 

Pentru ce, la Sinodul Apostolilor de la 
Ierusalim, cea care a hotărât a fost Adunarea 

Apostolilor şi a Presviterilor, şi nu (aşa cum 
susţineţi dvs.) „preşedintele collegium-ului" 
Apostolilor, dumnezeiescul Apostol Petru? (F. 
Ap. 15:22) 

Pentru ce cele Şapte Soboare A-toată-lumea 
s'au adunat în Răsărit, în părtăşie şi în unire cu 
Episcopul (pe atunci) Ortodox al Vechii Rome? 

Pentru ce Canonul al 28-lea de la cel de'al 
Patrulea Sobor Ecumenic al Bisericii 
Nedespărţite dă aceeaşi cinstire Scaunului 
Vechii Rome şi celui al Noii Rome? Când şi 
pentru ce s'au schimbat aceste lucruri? Nu v'a 
preocupat aceasta, dacă nu ca cleric, măcar ca 
făptură gânditoare în aşteptarea celei de'a „opta 
zile" şi care ştie că sfârşitul celor omeneşti e 
aproape, pentru toţi? 

Şi ce veţi zice, mă întreb, întemeietorului 
Bisericii, Domnul, pentru zecile de mii de 
oameni omorâţi de erezia dumneavoastră 
(„Sfânta Inchiziţie", „Războaie Sfinte", 
„Cruciade") în numele unei pretinse curaţii a 
credinţei, de vreme ce vă complăceţi şi nu vă 
delimitaţi de toate aceste fărădelegi - sau, şi mai 
important - de răstălmăcirea mesajului de 
libertate, de dragoste, de nelumesc al Fiului lui 
Dumnezeu, Care S'a jertfit pe Cruce pentru ca 
hulitorul să nu moară? 

De curând, l'aţi beatificat pe cardinalul 
Augustine Stepinac al Zagrebului, din Croaţia - 
instigatorul moral din spatele hoardelor fasciste 
de Ustaşi ale lui Ante Pavelici (pe care Vaticanul 
l'a ajutat să scape în America Latină) şi din 

spatele măcelului a 800.000 de Sârbi ortodocşi. 
Nu v'am văzut atunci protestând, nici 
delimitându'vă, deşi păstoriţi „Biserica lui 
Hristos" de 33 de ani. Dacă acel ucigaş fără 
simţire şi cu sânge rece este socotit a fi 
„Fericit", atunci „Dumnezeul" care l'ar 
recunoaşte că ar fi aşa, este - pentru noi - cu 
totul nefolositor, de nici o trebuinţă, nu ne 
priveşte. 

Pentru aceasta am scris, în deplină 
cunoştinţă de cauză, acel lucru care v'a amărât: 
şi anume, că „Papismul a dus la ateism". 

A dus mai întâi la protestantism, şi apoi la 
ateism, fiindcă a ajuns să se închine unui 
Dumnezeu care era instigatorul moral al 
crimelor, al războaielor religioase, al 
hecatombelor de sânge şi durere. Mai trebuie 
oare să vă amintesc de măcelărirea celor 29.000 
de Hughenoţi în tragica noapte de Sfântul 
Vartolomeu? Mai trebuie oare să vă amintesc de 
zecile de mii de morţi din aşa'zisul război 
religios de 100 de ani? Ce'ar mai trebui să vă 
zic? Cine a ars'o pe Ioanna din Lorraine pe rug? 

Sfânta Inchiziţie - adică Scaunul Papal - a 
ars'o, ca îndrăcită, pentru ca mai apoi să o 
beatifice. Voi pune din nou, schimbând puţin 
întrebarea ridicată de fericitul meu părinte 
duhovnicesc, fostul Arhiepiscop Serafim: Sânt 
oare acestea lucrările unei Biserici care lucrează 
ca vistierie a Dumnezeieştii Descoperiri? 

Cei ce vă iubesc cu adevărat au datoria să vă 
spună adevărul Bisericii, altfel ar însemna să vă 

lase în rătăcirea credinţelor dvs., fără nici o grijă 
pentru viitorul vostru în veşnicie. Pentru 
aceasta, cred nestrămutat că participarea 
Bisericii la mişcările dvs. din Europa şi de 
altminteri, ca şi la aşa-zisele „Dialoguri 
Teologice", este mai întâi de toate în dauna 
dumneavoastră şi a credincioşilor dvs., deoarece 
vă dă impresia greşită a unei presupuse 
recunoaşteri, precum şi o acoperire pentru 
greşelile dvs., lăsându'vă în întunericul 
deşartelor voastre dogme. Susţineţi în epistola 
dumneavoastră că poziţiile dogmatice înfăţişate 
în scrisoarea mea către Comunitatea dvs. 
religioasă sânt - zice'se - „conjuncturi", scriind 
următoarele: 

„Permiteţi'mi să vă spun că lucrurile pe care 
le'aţi scris şi le'aţi prezentat ca fiind învăţătura 
Bisericii Catolice nu sânt predicate de Biserica 
Catolică, care nu a învăţat - şi nu învaţă - nici toate 
celelalte lucruri scrise în manualele de religie şi 
istorie din ultimul timp, manuale care au otrăvit 
sufletele inocente ale studenţilor şi au cultivat 
intoleranţa. " 

în loc de orice alt răspuns la referirile dvs. - 
pe care îngăduiţi'mi să le numesc inexacte şi, 
prin urmare, peiorative - către smerita mea 
persoană, voi cita doar două paragrafe dintre 
nenumăratele preschimbări ale Comunităţii dvs. 
religioase, luate din cartea „Catehismul Bisericii 
Catolice" (Cactos - Libreria Editrice Vaticana 
1996), aflată în circulaţie. 

La pagina 332, se spune: „Purificarea finală 
sau Purgatoriul. 1030. Toţi cei ce mor în harul şi 
prietenia lui Dumnezeu, fără să fie însă purificaţi în 
întregime, deşi sânt siguri de mântuirea lor veşnică, 
trec după moarte printr'o purificare, pentru a obţine 
sfinţenia necesară intrării în fericirea cerească", iar 
la pagina 454 se spune: 

„X. Indulgenţele. 1471. învăţătura şi practica 
Indulgenţelor în Biserică este strâns legată de 
rezultatul sacramentului Pocăinţei. Indulgenţele 
sânt iertarea în fap lui Dumnezeu a pedepsei 
vremelnice meritată pentru păcate, iertate deja în 
ceea ce priveşte vina, pe care credinciosul, sub 
condiţii determinate, o obţine pentru sine însuşi sau 
pentru răposaţi prin slujirea Bisericii, care, ca 
împărţitoare a răscumpărării, împarte comoara 
meritelor lui Cristos şi ale sfinţilor. Indulgenţele se 
pot aplica atât celor vii, cât şi celor răposaţi. " 

Este sau nu adevărat că, prin aceste poziţii 
dogmatice, în Biserică a fost introdus un 
element juridic? Că lucrarea mântuitoare a 
Domnului Slavei este înfăţişată ca un soi de „dă 
şi ia" între Om şi Ziditorul său? Oare Domnul 
milelor - Cel ce nu are trebuinţă de nimic, care 
este neatins de patimi şi mai presus de toată 
înrâurirea lumească - nu'i defăimat pe faţă 
atunci când este înfăţişat ca un judecător aspru 
şi rău? 

întregul ethos a fost alterat; Noul Testament 
- acel Nou Legământ între Dumnezeu, Lume şi 
Om este deformat; deformată este şi Mântuirea, 
adusă de Fiul şi Cuvântul Tatălui, Care S'a 

jertfit; toate, în urma acestor învăţături 
neteologice. Aşadar, referirile mele la 
răstălmăcirile dvs. sânt doar nişte 
„conjuncturi"? Puteţi explica, după temeiul 
tragicelor dvs. credinţe înainte-pomenite, de ce 
vameşul şi fiul risipitor au fost îndreptăţiţi, iar 
fariseul şi fiul cel mare din pildă, nu? Mai mult, 
cum se face că, fără nici o pedeapsă, fără nici o 
pocăinţă, femeia preacurvară ce fusese prinsă 
desfrânând, a fost iertată de osânda legiuită a 
omorârii cu pietre? Cum se face că întâiul 
cetăţean al Raiului s'a întâmplat să fie un tâlhar 
de pe cruce? Şi, cel mai însemnat lucru, ce loc 
poate fi pentru raportarea juridică a lucrărilor 
cuiva în Via Sa? Aţi uitat cuvintele Sale în 
privinţa „slugilor viclene"? 

Această epistolă a mea nu este o diatribă sau 
un studiu al nesfârşitelor erori ale Comunităţii 
dvs. religioase, aşa că cele scrise reprezintă doar 
nişte observaţii. Din uriaşul număr de greşale 
ale dvs., am mai ales una, pe care aţi 
înveşmântat'o într'o haină dogmatică. Mă refer 
la noua învăţătură despre aşa'zisa Neprihănită 
Zămislire (Imaculata Concepţie) a Născătoarei 
de Dumnezeu, proclamată ca dogmă de Papa 
Pius al IX'lea în anul 1854 şi, pentru a nu vă 
mai îndoi încă o dată că această învăţătură vă 
aparţine, voi cita din înainte-pomenitul 
Catehism referinţa limpede de la pagina 163: 

„491. De'a lungul secolelor, biserica a devenit 
conştientă că Măria, cea care fusese „dăruită cu har" 
de către Dumnezeu, era „răscumpărată" încă din 

timpul zămislirii ei. Acest lucru este mărturisit în 
dogma Neprihănitei Zămisliri, proclamată de Papa 
Pius al IX'lea în 1854: fericita şi pururi fecioara 
Măria, prin harul unui favor excepţional al 
Atotputernicului Dumnezeu şi în vederea meritelor 
lui Isus Cristos, Mântuitorul neamului omenesc, a 
fost ferită de orice urmă a păcatului strămoşesc încă 
de la zămislirea ei. " 

Dacă această înşelăciune a „neprihănitei 
zămisliri" a Pururea Fecioarei, Născătoare de 
Dumnezeu, ar fi adevărată, ne puteţi spune cum 
i'a transmis ea mortalitatea omenească 
Ipostasului celui desăvârşit întrupat, 
Dumnezeului şi Fiului ei, Cel fără de păcat şi 
desăvârşit? 

V'aţi gândit vreodată că dacă această greşeală 
a dvs. ar fi un adevăr, atunci moartea Fiului lui 
Dumnezeu ar însemna că a fost una „prefăcută", 
de vreme ce mortalitatea nu s'ar fi putut 
transmite firii Sale omeneşti? Vă puteţi da 
seama cât de tragice sânt credinţele dvs. ? 

Aveţi dreptate să simţiţi o răspundere mare 
pentru prezent şi viitor. Nu aţi amintit nimic, 
însă, despre greşelele trecutului şi nu le'aţi 
recunoscut ca erori. Multe dintre acestea 
dăinuie încă. 

Oare, prin recunoaşterea greşelelor 
trecutului, s'ar clătina „negreşelnicia" papală? 
Din nefericire, sântem pierduţi dacă nu 
recunoaştem greşelile trecutului şi, mai ales, 
dacă le repetăm în viitor - în viitorul pentru 
care simţiţi o aşa mare răspundere, după cum aţi 

spus. Pentru toate acestea, e nevoie de smerenie, 
dragoste şi dumnezeiască luminare - 
incompatibile cu „negreşelnicia" diavolească 
care a răsturnat ecleziologia şi orânduiala 
Bisericii Nedespărţite. 

în cele din urmă, socot inacceptabil încă un 
paragraf din scrisoarea dvs., care încearcă - prin 
intermediul unor artificii de interpretare - să 
semene neînţelegere şi vrajbă între mine şi înalt 
Preasfinţia sa Arhiepiscopul Athenei şi întregii 
Ellade, Hristodul, binecunoscut pentru 
curtoazia sa, duhul său împăciuitor şi 
simţămintele sale adevărate de dragoste; pentru 
aceasta, scrisoarea dvs. îşi depăşeşte limitele 
când invocă inoportunitatea epistolei noastre în 
contextul bolii înalt Preasfinţiei sale, care - în 
ciuda interpretărilor dvs. - rămâne neclintit şi 
statornic în cuvintele Părintelui Cosma Etolul, 
patriarhul neamului neoellin, pe care adesea îl 
pomeneşte, şi care întotdeauna a grăit pe înţeles 
şi limpede, asemenea multor altor Sfinţi 
Mucenici şi Părinţi ai Bisericii - de la Sfântul 
Marcu al Efesului şi Sfinţitul Mucenic Chirii I 
Lukaris, până la noii mucenici Sârbi ai veacului 
douăzeci, care au vădit vina, din pricina 
eresurilor, a decăzutului Scaun Papal şi a 
cârmuitorului său în erezie, întâi-stătătorul 
Scaunului. 

Aş vrea să închei această epistolă cerându'vă 
să vă lepădaţi de erezia cea Latinească şi să vă 
întoarceţi la Biserica cea Sobornicească şi 
Nedespărţită a primilor 1000 de ani, a cărei 

Credinţă, Teologie, Nevoinţă, Duhovnicie, 
Ocârmuire, Adevăr şi Predanie s'au urmat de'a 
lungul vremii prin următoarea sa istorică: 
Biserica Ortodoxă (Drept-slăvitoare) 

Sobornicească. 

înlăturaţi de pe ochii dumneavoastră negura 
celor 1000 de ani de trăire mincinoasă, şi 
uniţi'vă cu Biserica Ortodoxă, cea Una, Sfântă, 
Apostolească, Nedespărţită şi Sobornicească, pe 
care „porţile Iadului nu o vor birui", ca să vă puteţi 
întoarce la Unul şi Singurul Trup al lui Hristos 
şi să aflaţi, astfel, milă şi har. Aşteptând 
răspunsul dumneavoastră, rămânem al vostru 
nefăţarnic. 



Cu adâncă dragoste şi bune-doriri 
Mitropolitul f Serafim al Pireului 



Traducător Radu Hagiu 

Orthodoxos Typos 
Iulie 2007 

Iar când au săvârşit toate cele scrise despre El, 
coborându'L de pe cruce, L'au pus în mormânt. 



MESAJUL 
PĂRINTELUI IUSTIN PÂRVU, 
MĂNĂSTIREA PETRU VODĂ 



Iubiţi fii ortodocşi ai acestui neam, 




rtodoxia şi neamul nostru au 
coexistat încă din primele 
veacuri ale creştinismului şi de 
atunci ortodoxia a fost sufletul 
acestui neam. De aceea noi am 

şi dăinuit în istorie cu demnitate până astăzi, 
datorită binecredincioşilor noştri voievozi şi 
tuturor mărturisitorilor şi rugătorilor acestei 
ţări, care au preferat mai bine să moară decât să 
vândă credinţa propovăduită nouă de Sfântul 
Apostol Andrei, şi au fost totdeauna conştienţi 
că aceasta este cinstea şi puterea neamului, şi nu 
altceva. Datorită faptului că am păzit credinţa 
nevătămată, mai rezistă acest neam în istorie, 
acum. 

Dragi credincioşi, vă aduc în atenţie faptul că 
de noi depinde soarta acestui neam, de noi 
depinde Predania pe care o vor moşteni fiii 
fiilor noştri, de noi depinde mântuirea acestui 
neam. învăţaţi de la eroii şi martirii noştri cum 
s'au luptat să ne păstreze nouă, celor de azi, 
învăţătura strămoşilor noştri. Ei nu au tăcut, 
dragii mei, niciodată când a fost vreme de 
mărturisire, când vrăjmaşii ortodoxiei năvăleau 
asupra credinţei noastre. Chiar dacă mulţi au 
tăcut, mari oameni de stat, mari feţe bisericeşti, 
poporul credincios nu a tăcut, totdeauna s'au 
găsit oameni de valoare, investiţi cu putere de 
sus, care să mărturisească adevărul. 

Ceea ce se întâmplă astăzi în viaţa noastră 
bisericească este foarte grav, nu este lucru lipsit 
de importanţă. Nu trebuie să trecem indiferenţi 
pe lângă problemele cu care se confruntă 
Biserica noastră. Sfinţii Părinţi aşa ne învaţă, că 
atunci când credinţa ne este primejduită, 
porunca Domnului este să nu păstrăm tăcerea şi 
nimeni nu este îndreptăţit să zică „dar, ce, eu 

sânt prea mic, cine sânt eu să mă amestec în 
problemele Bisericii?" 

Nu, dragii mei, Sfinţii Părinţi ne învaţă că 
dacă noi vom rămâne nepăsători şi vom tăcea, 
pietrele vor striga. Este necesar să ne cunoaştem 
catehismul, canoanele şi învăţătura Bisericii 
noastre. Pentru că, uitaţi ce se întâmplă - trecem 
indiferenţi pe lângă un gest precum al acestui 
ierarh, care a îndrăznit să treacă cu atâta 
uşurinţă peste stavilele puse de dumnezeieştii 
Părinţi, şi anume să se împărtăşească cu cei care 
au apostat, pentru că greco-catolicii au fost şi 
rămân schismatici, afurisiţi de Biserica 
Ortodoxă. 

Vedeţi dumneavoastră, acum? Aceste 
vremuri sânt mult mai dificile, pentru că ei 
încearcă acum să ne amăgească prin căi 
diplomatice, politiceşti, să ne ştirbim credinţa, 
unindu'ne ca într'o horă a unirii cu toate 
credinţele eretice. Sărmanii greco-catolici, ei nu 
au făcut decât să cadă în plasa papistaşilor, să fie 
o unealtă a lor, chiar dacă ei nu sânt conştienţi 
de lucrul acesta. 

Nu avem nimic cu bieţii greco-catolici, îi 
lăsăm să se roage liniştiţi în bisericile lor, dar să 
nu atenteze la bisericile şi credinţa noastră. Noi 
îi respectăm pe toţi, noi nu am purtat niciodată 
un prozelitism aşa cum a purtat Biserica 
Catolică, noi nu am impus niciodată cu forţa 
credinţa noastră, nimănui. 

Cu toţii ştim cât au suferit ortodocşii noştri 
din Ardeal în timpul uniaţiei. Câte falsuri, câtă 

mişelie, câtă necinste! Acestea au fost 
dintotdeauna metodele romano-catolicilor. Ce 
încredere putem avea noi în ei? Ce unire şi 
amestec să avem noi cu ei? Nu vedeţi unde a dus 
tot acest ecumenism? 

Am ajuns să pătăm faţa Ortodoxiei prin acest 
act necanonic al Mitropolitului Nicolae 
Corneanu. Numai durere şi suferinţă au adus 
papistaşii neamului nostru. Duşmanii 
adevărului vor cu orice preţ să ne compromită. 
Ei nu mai vin să te atace direct, ca în alte 
vremuri, ci vin cu viclenie, cu înşelătorie. De 
aceea şi Mântuitorul ne spune să ne păzim de 
lupii cei în piei de oi şi că vor veni învăţători 
mincinoşi. 

Ce încredere să avem noi în acest 
ecumenism, când, aşa cum spune şi Părintele 
Stăniloae, romano-catolicii au făcut din 
problema reunirii bisericilor un obiect de 
târguiala confesională? Pe ei prea puţin îi 
interesează să fie în adevăr, la ei primează 
supremaţia papei. Toate încercările de unire din 
istoria Bisericii nu au făcut altceva decât să 
agraveze şi mai mult neînţelegerile dintre Apus 
şi Răsărit; au dus şi la mai mari neînţelegeri, şi 
politice şi economice şi militare. Au căutat 
permanent să se extindă aşa după cum au 
obiceiul şi până astăzi, căci papalitatea nu este 
altceva decât coroana marelui imperiu roman, 
aşa cum spuneau ei că papa este soarele, iar 
împăratul este luna. 

Câte suferinţe şi umilinţe au răbdat bieţii 
români ardeleni, pentru că nu erau lăsaţi să'şi 
săvârşească în linişte cultul lor, liturghia lor. 
Dar nu au stat nepăsători, au mărturisit alături 
de Sfinţii Visarion, Sofronie şi Oprea. Aceştia să 
fie pildă pentru noi. Iată câtă durere şi curaj în 
acelaşi timp, reiese din cererile lor către regina 
Măria Tereza: 

„Iată noi, ţăranii din principat, facem de ştire 
Măriilor Voastre, anume din acest judeţ al 
Hunedoarei, al Albei, al Zarandului, împreună cu 
scaunele cele mai îndepărtate, despre acest lucru, că 
noi aşa poftim de la cel mai mare, pană la cel mai 
mic. . . Toate neamurile îşi au legea lor, şi au pace în 
legea lor. Şi proorocul Moise a dat legea jidovilor şi 
ei o ţin în pace, iar noi sântem prigoniţi neîncetat 
pentru legea noastră. De ce nu ne daţi pace ca să ne 
odihnim? De ce să dăm uniţilor bisericile, pe care 
bieţii de noi le' am zidit cu cheltuiala şi cu mâinile 
noastre} Nu, niciodată, pană ce sântem vii! 

Dar să fim scurţi, cinstiţi domni: când va sosi 
episcopul şi stăpânul legii noastre şi va face judecată 
asupra bisericilor, care să se dea uniţilor, le vom da; 
pană atunci însă, nu. Căci e păcat mare să rămână 
bisericile închise în acest post. Nu'i cu cuviinţă, nici 
Dumnezeu nu vrea şi nici românii nu o îngăduie. 
Căci prea de ajuns ne' am rugat cu toată cuviinp, şi 
n'am primit nici un răspuns, ca şi când niciodată nu 
ne' am fi rugat. Nici noi nu sântem vite, cum cred 
Măriile Voastre, ci avem biserica noastră. Iar 
bisericile nu de aceea sânt clădite, ca să rămână 
goale, şi nici noi nu ne vom mai închina în grajduri, 

ci ne vom duce la biserici, ca să ne rugăm acolo şi ca 
să nu rămână goale. " 

Vedeţi cum a supravieţuit Ortodoxia? Prin 
dârza rezistenţă a poporului, a clerului şi a 
monahilor. De la început ei s'au folosit de 
conducători slabi, de ierarhi slabi, pe care i'au 
momit cu făgăduinţe zadarnice, dar credincioşii 
au stat în picioare. Şi ca să vedeţi viclenia şi 
perfidia lor, ascultaţi ce se spune într'o scrisoare 
din 11 martie 1701 a lui Gavril Kapy - 
superiorul „Misiunii de propagandă catolică în 
Dacia" către cardinalul Leopold Kollonits: 

„Eu cred că acum va fi de ajuns să ne mulţumim 
cu primirea unirii în principiu, fiindcă ar fi foarte 
periculos, ba chiar imposibil, să înlăturăm toate 
obiceiurile cele rele ale Românilor. De aceea va fi de 
ajuns ca episcopul şi ceilalţi dintre ei, când vor face 
în viitor mărturisirea credinţei şi a unirii, să promită 
în general, că voiesc să depindă de biserica catolică şi 
de oficianţii substituiţi, şi că voiesc să trăiască după 
ritul grecesc aprobat de biserica catolică şi în alte 
ţinuturi. Va fi apoi datoria noastră, pe viitor, să 
schimbăm încetul cu încetul multe din obiceiurile lor, 
şi anume să le schimbăm chiar şi liturghia şi forma 
cultului divin, spunându'le că obiceiurile acestea 
s'au introdus la ei din prostia şi neştiinţa preoţilor lor 
din ţările acestea." Acestea au fost adevăratele 
intenţii ale iezuiţilor. 

La sinodul de la Ferrara- Florenţa (1438- 
1439), mulţi ierarhi au căzut, dar s'au pocăit şi 
vedeau această cădere mai rea decât oricare. De 

ce să repetăm greşelile lor, când putem să 
învăţăm din greşelile lor? 

Catolicii au folosit foarte mult politica în 
viaţa bisericească. Ea este lipsită de curăţie, 
foloseşte necinstea şi fariseismul politic. Din 
pricina catolicismului am ajuns la un moment 
dat ca Ardealul să cadă în mâinile lor fără nici 
un drept, în sfârşit, de apel, până în zilele 
noastre; astăzi noi nu mai sântem în măsură să 
stăpânim ţara aceasta a noastră. Ei încearcă să ne 
cotropească pe toate căile: şi pe cale religioasă, şi 
pe cale comercială, şi pe cale financiară, nu mai 
vorbesc de calea lingvistică, nu mai găseşti nici 
un indicator în limba română, iar terenurile şi 
întinderile mari, pe care le cumpără grofii ăştia 
din Ardeal, sânt în mâinile lor. 

Să ne aducem aminte de scrisoarea 
Patriarhului Dosoftei către Episcopul Atanasie 
Anghel, care căzuse în ispita uniatismului şi 
care îl mustră aşa: 

„Chir Atanasie, adu'ţi aminte că ai venit în Ţara 
Românească şi ai cerut să te fac mitropolit în părţile 
acelea, adu'ţi aminte cum te' am înţeles că eşti om 
rău şi că inima ta nu era dreaptă cu Dumnezeu, şi a 
trecut atâta vreme şi înconjurai drumurile, şi apoi cu 
făgăduielile tale şi cu înfricoşatele'ţi jurăminte ne 'ai 
mişcat şi pe noi şi pe ceilalţi de te' au ales arhiereu, şi 
la urma urmei ai fost hirotonisit cu cinste şi ai fost 
socotit de toţi mai presus decât ţi se cădea. Ai 
mărturisit înaintea îngerilor, a arhanghelilor şi a lui 
Dumnezeu, că vei avea credinţă în Sfinţii Părinţi şi 
a lui Dumnezeu Biserică. Apoi a venit aici un tânăr 

şi ne 'a spus că te' a văzut la Viena că ai liturghisit cu 
cardinalul şi alţi popi frănceşti, şi de două ori în acea 
liturghie frănceas că te' ai lepădat de Sfânta Biserică 
A-toată-lumea. Ai mărturisit Biserica Romei, ceea 
ce înseamnă: schismatică şi eretică. In sfârşit, am 
auzit că te' ai întors în Ardeal şi erai pe căruţă cu 
şase cai şi înaintea ta au aprins făclii, că ai strâns 
preoţi şi le' ai făgăduit iertare de dăjdii şi alte lucruri 
lumeşti, numai să fie uniţi, ceea ce e totuna ca şi a fi 
despărţiţi de Dumnezeu [. . .] şi astfel te' ai făcut din 
păstor lup, pentru că oile ţi le iei din stana lui 
Hristos şi le răpeşti în gura diavolului. Ci eu îţi 
spun: fiule Atanasie, pe care iarăşi te plâng până ce 
Hristos va lua chip în tine, vino 'ţi în simţire, nu te 
teme de jurăminţile ce le'ai făcut la Viena, ci teme'te 
de acelea ce le'ai făcut când te' ai hirotonisit arhiereu. 
Nu eşti copil mic, gândeşte'te că ale latinilor sânt 
îndoiri, sânt lucruri schismatice, sânt minciuni, sânt 
înşelăciune, sânt străine de Sfânta Evanghelie şi de 
Sfinţii Părinţi. " 

Aşadar să nu ne facem părtaşi la erezie, ci 
mai bine să murim muceniceşte pentru adevărul 
Bisericii lui Hristos, după cum spune şi 
troparul: „Sfinţilor mucenici, care bine v'aţi nevoit 
şi v'aţi încununat, rugaţi'vă Domnului să se 
mântuiască sufletele noastre. " 

Fraţi români, nu daţi uitării martirajul 
sfinţilor noştri! Să nu ne facem părtaşi la 
erezie! Apăraţi'vă credinţa şi sufletele voastre 
şi ale fiilor voştri. Amin. 

Sinodul I Ecumenic: întemeierea slăvitului Crez 
ortodox ii (matematizarea ereticului Arie 



MEMORIUL 

PĂRINŢILOR ROMÂNI DIN 

SFÂNTUL MUNTE ATHOS 

CĂTRE SFÂNTUL SINOD AL 

BISERICII ORTODOXE 

ROMÂNE 

Preafericite Părinte Patriarh, 

înalt Preasfinţiţi Părinţi Mitropoliţi şi Arhiepiscopi, 

Preasfinţiţi Părinţi Episcopi şi Episcopi Vicari 




a îndepărtatele Chilii din Sfântul 
Munte Athos, unde din mila 
Maicii Domnului ne petrecem 
viaţa călugărească, au ajuns veşti 
grozav de triste pentru Sfânta 

noastră Ortodoxie. 

Bucuria acestor zile ale Penticostarului, cea 
mai luminoasă perioadă a anului liturgic, ne'a 
fost adânc înnegurată de aflarea celor petrecute 
la Timişoara, oraş mitropolitan, în prima 
duminică după înjumătăţirea praznicului 
învierii. împărtăşirea mitropolitului ortodox 
Nicolae Corneanu cu cei care l'au răstignit pe 
Hristos în urmă cu 300 de ani şi continuă să'L 
răstignească, punând la grea încercare sufletele 
şi vieţile românilor ortodocşi din Ardeal, 
reprezintă un fapt fără precedent în istoria 
Bisericii Ortodoxe Române, şi, după cum reiese 
din Sfintele Canoane ale Bisericii şi din scrierile 
Sfinţilor Părinţi, constituie un act de cea mai 
mare gravitate, asemănat adesea de Sfinţii 
Părinţi cu vânzarea lui Hristos. 

Nu am fi purces la scrierea acestor rânduri 
dacă în aceste zile mâhnirea nu ne' ar fi fost şi 
mai mult sporită de tulburarea pe care o aflăm la 
mulţi dintre închinătorii români ai Sfântului 
Munte, care cu nelinişte ne cer ajutorul în 
rugăciune şi sfatul. Unii preoţi se întreabă: în ce 
măsură, ierarhul cel apostat de la Credinţă mai 
poate fi pomenit la sfintele slujbe, călcându'şi 
conştiinţa care'l îndeamnă să urmeze 
Canoanelor Sfintelor Sinoade ale Bisericii; 
ceilalţi, mirenii, se întreabă dacă le este îngăduit 
să se mai împărtăşească de la preoţii care rămân 
în comuniune cu mitropolitul, care s'a lepădat 
mai mult decât simbolic de propria turmă, de 
Trupul lui Hristos. 

Sfântul Atanasie cel Mare porunceşte ca nu 
numai să nu avem nicio părtăşie cu ereticii, dar 
nici măcar cu cei ce au părtăşie cu cei rău- 
credincioşi. Cu ce inimă poate primi un creştin 
dreptslăvitor vestea că mitropolitul Nicolae 
Corneanu, la vârsta sa înaintată, care se cuvenea 
a fi cea a desăvârşirii înţelepciunii şi a 
discernământului duhovnicesc, s'a împărtăşit de 
„pâinea otrăvitoare a celor care se leapădă de 
Hristos"? 

Ne'a venit greu să credem că aşa ceva s'a 
putut întâmpla în Biserica Ortodoxă Română, 
iar Comunicatul oficial din 26 mai a.c. al 
Uniţilor din România, refuzul mitropolitului de 
a dezminţi cele afirmate de aceştia, precum şi 
fotografiile care au ajuns până la noi, ne'au 
încredinţat de realitatea celor petrecute. Poate 
că acest deznodământ se putea anticipa atunci 
când mitropolitul Banatului afirma că papa este, 
de drept, capul Bisericii şi va trebui să'l 
recunoaştem cu toţii ca atare, sau când ceda cu 
multă solicitudine greco-catolicilor - de parcă 
erau proprietăţile sale - bisericile zidite cu 
sudoarea şi jertfa strămoşilor, celor care au 
revenit în secolul trecut la Ortodoxie. Ce ar mai 
putea urma? Nu găsim nicio explicaţie raţională 
gesturilor Mitropolitului Banatului. Oare acesta 
a uitat că este, mai înainte de toate, păzitorul 
Dreptei Credinţe în cadrul mitropoliei pe care 
i'a încredinţat'o Biserica spre păstorire? 

Nu a auzit oare niciodată, mitropolitul 
Corneanu, cuvintele Apostolului neamurilor 

care spune: „Paharul binecuvântării, pe care'l 
binecuvântăm, nu este, oare, împărtăşirea cu Sângele 
lui Hristos? Pâinea pe care o frângem nu este, oare, 
împărtăşirea cu Trupul lui Hristos? Ca în pâine [cea 
una], un trup sântem cei mulţi; căci toţi ne 
împărtăşim dintr'o singură pâine" (I Cor. 10:16,17). 

Iar cum Hristos are numai un singur Trup, 
nu înseamnă oare că, dacă ne împărtăşim din 
pâinea celor care nu sânt în comuniune cu 
Biserica, ne lepădăm de însuşi Hristos, II 
trădăm aşa cum mai înainte de toţi a făcut Iuda? 

Aceasta este tâlcuirea pe care Sfinţii Părinţi o 
dau cuvintelor Sfântului Apostol Pavel: „Iată, a 
arătat aici lumina lumii, că părtăşia este participare 
şi nu este cineva întreg la minte care să nu spună că 
participarea este împărtăşire. După cum 
dumnezeiasca Pâine cu care se împărtăşesc ortodocşii 
îi face pe toţi cei ce se împărtăşesc de ea un singur 
Trup, tot aşa şi pâinea ereticească îi face părtaşi unii 
cu alţii pe cei ce se împărtăşesc de ea şi îi înfăţişează 
un singur trup potrivnic lui Hristos" în zilele 
noastre, când în societate domneşte confuzia, 
poate mai mult decât oricând, faptul ia 
dimensiuni tragice. Spunem aceasta 
gândindu'ne la mulţi dintre credincioşii 
evlavioşi ai Bisericii Ortodoxe Române, care, 
smintiţi de astfel de gesturi, cedează 
propagandei grupărilor schismatice şi eretice ce 
s'au înmulţit în ultimii ani. împărtăşirea cu 
eterodocşii a lui Nicolae Corneanu, unul dintre 
mitropoliţii Bisericii Ortodoxe Române, aflat în 
comuniune cu Sfântul Sinod, nu oferă oare 

sprijin şi justificare celor care, sub falsul chip al 
dreptei Credinţe, îşi fac tot mai mulţi prozeliţi 
din mădularele Trupului lui Hristos? 

Ce conştiinţă ortodoxă se mai poate pretinde 
de la credincioşii ortodocşi de rând, care, în 
majoritate, nu au o solidă cultură teologică, când 
chiar un arhipăstor dovedeşte indiferenţă faţă de 
Adevărul Hristos şi se alătură turmei condusă 
de erezia infailibilităţii papale? Şi mai multă 
durere ne provoacă gestul mitropolitului 
Corneanu în contextul în care acesta a fost 
apreciat de comunitatea greco-catolică din 
România (vezi comunicatul) precum şi de presa 
catolică din străinătate ca o minune, ca o 
reîntoarcere a românilor la comuniunea cu 
Roma, eveniment comparat cu cel petrecut la 
anul 1700. Acest an nu este însă pentru poporul 
român unul de aniversare şi bucurie, ci el 
semnifică trădarea Ortodoxiei, singura Credinţă 
adevărată, şi a neamului românesc. Semnarea de 
către Atanasie Anghel a unirii cu Roma a fost 
începutul a sute de ani de suferinţe şi prigoană a 
credincioşilor ortodocşi din Transilvania. Rana 
deschisă atunci nu s'a vindecat nici până astăzi. 

Se pare că acela care ar fi trebuit să fie 
arhipăstorul ortodocşilor din Banat, a uitat de 
zecile de mii de ortodocşi ardeleni care au fost 
nevoiţi să'şi părăsească locurile natale, casele şi 
bruma de agoniseală pentru a trece munţii în 
Moldova şi Tara Românească, unde'şi puteau 
păstra Credinţa Ortodoxă. A uitat de mulţimea 
celor care cu sfâşietoare durere priveau 

neputincioşi bisericuţele de lemn arzând şi 
mănăstirile dărâmate cu tunul (mai multe de 
240 la număr) de cei care astăzi se laudă că au 
adus Ardealul la „dreapta credinţă" catolică. 

A dat uitării pe sfinţii care au mucenicit 
pentru apărarea Credinţei Ortodoxe, pe cei care 
au „ales mai bine a pătimi pentru Hristos", decât să 
se cuminece „cu împărtăşania eretică ce desparte de 
Hristos", căci aceea era împărtăşania celor care în 
numele lui Dumnezeu schingiuiau şi omorau pe 
ortodocşii ce nu voiau să li se supună şi să se 
închine papei. 

După sute de ani de la aceste evenimente, 
Biserica Ortodoxă, „Maica duhovnicească a 
poporului român", îi înscrie în calendar cu 
vrednică cinstire pe Sfinţii Mărturisitori ai 
Ardealului, pe luptătorii pentru apărarea dreptei 
credinţe. 

Oare aşa înţelege Nicolae Corneanu să 
cinstească pe mucenicul Atanasie Tudoran, 
Sfânt român trecut în calendarul Bisericii 
Ortodoxe cu numai două săptămâni înaintea 
gestului apostat, Mucenic martirizat de 
strămoşii celor cu care astăzi mitropolitul 
ortodox al Banatului se înfrăţeşte în credinţa 
prin împărtăşire? 

După cum ştim, cele două dimensiuni ale 
Bisericii, cea luptătoare şi cea triumfătoare, se 
află într'o permanentă comuniune, manifestată 
în mod deplin în Dumnezeiasca Taină a 
Dumnezeieştii Liturghii. Mai poate 
mitropolitul Corneanu să rămână în comuniune 

cu mucenicul Nicolae Oprea, cu mărturisitorii 
Visarion şi Sofronie, cu mitropolitul Iosif, cu 
preotul Ioan din Galeş, câtă vreme ei s'au sfinţit 
tocmai pentru că au mărturisit Credinţa 
Ortodoxă, opunându'se catolicizării românilor 
din Ardeal, iar el se împărtăşeşte cu cei care se 
revendică urmaşii ucigaşilor lor? Iar dacă nu se 
mai poate afla în comuniune cu ei, cum va putea 
să rămână în comuniune cu Trupul Bisericii 
care'i cinsteşte ca Sfinţi, cu Mântuitorul Hristos 
care i'a preaslăvit în împărăţia Sa? 

După smerita noastră cugetare, dacă nu se 
iau măsuri urgente, lucrurile pot să conducă la o 
grava criză bisericească. Judecând după 
„uşurătatea de minte" cu care a acţionat până 
acum, mitropolitul Corneanu ar putea fi în stare 
- lucru sugerat şi de comunicatul comunităţii 
unite din România din data de 26 mai - să se 
rupă de BOR şi să încerce să treacă, cu turmă cu 
tot, la cei uniţi cu catolicii. Şi vor fi cele de pe 
urmă ale sale, mai rele decât cele dintâi. 

Prin împărtăşirea din pâinea celor care cu 
ură nesfârşită s'au luptat împotriva dreptei 
Credinţe, făcând Bisericii lui Hristos din Ardeal 
şi de pretutindeni mai mult rău decât păgânii şi 
turcii oarecând, mitropolitul Corneanu îşi 
afirmă, din păcate, o nouă identitate, ne dă de 
înţeles că se uneşte cu cei care sânt în afara 
Bisericii strămoşeşti. Asumarea acestei poziţii 
nu este însă compatibilă cu cinstea de 
întâistătător al Mitropoliei Banatului, ce se 
cuvine să fie făclie a adevărului şi apărător al 

credinţei ortodocşilor români de pe acele 
meleaguri. 

Având în vedere toate acestea, în numele 
tuturor monahilor români din Sfântul Munte 
care se simt solidari în comuniunea de 
rugăciune cu Biserica şi neamul în care s'au 
născut trupeşte şi duhovniceşte, vă rugăm să 
îndepărtaţi cât se poate de curând confuzia şi 
pericolul pe care actul mitropolitului Corneanu 
le face să planeze asupra credincioşilor Bisericii 
Ortodoxe de pretutindeni. 

Ne rugăm Părintelui Ceresc ca Sfântul Duh 
să nu întârzie să se arate şi acum ajutător. 
Datoria noastră ca fii ai Bisericii celei Una, 
Sfântă, Sobornicească şi Apostolească este de a 
ne arăta vrednici următori ai Sfinţilor Părinţi 
prin păzirea învăţăturii Evangheliei Domnului 
şi a Sfintelor Canoane, care ne sânt strajă şi 
călăuză nemincinoasă pe calea mântuirii în 
Hristos. Avem toată nădejdea că nu veţi pregeta 
să vegheaţi la liniştea şi pacea Bisericii Ortodoxe 
Române. 

Având acestea în minte, 

cerem înalta binecuvântare a Arhieriilor Voastre. 

Cu adâncă smerenie şi cu tot respectul cuvenit. 

Şi cel ce nu'şi poartă crucea sa şi nu vine 
după Mine, nu poate să fie ucenicul Meu. 



MĂRTURIA PĂRINTELUI 
ARSENIE PAPACIOC 



„Adevăratul creştin este un ascultător desăvârşit 
faţă de cele spuse de Hristos, iar Hristos este ortodox' 




arintele Arsenie Papacioc este şi 
rămâne una dintre marile 
personalităţi duhovniceşti, care 
încă supravieţuieşte nu doar 
vârstei sale, dar şi întregii situaţii 

sociale, politice, culturale din vremurile noastre. 

Astăzi, Sfinţia sa se face simţit şi ca o 
respiraţie a duhului în sufletele multor oameni 
dornici de adevăr, lumină şi mântuire. Părintele 
Arsenie rămâne şi este un dar de la Dumnezeu, 
lăsat nouă, din mila şi dragostea Sa pentru noi, 
pentru tot românul din ţară, dar şi de peste 
hotarele ei. 

Astfel, în dilema şi dezbaterea apărută pe 
marginea împărtăşirii Mitropolitului Banatului 
Nicolae Corneanu în Biserica Greco-Catolică, 
am găsit de cuviinţă să îi luăm un interviu, 
pentru a afla părerea Sfinţiei sale cu privire la 
acest eveniment. 

- Preacuvioase Părinte Arsenie, ce părere aveţi 
despre evenimentul care a avut loc recent în Banat? 
Mitropolitul Nicolae Corneanu s'a împărtăşit de 
bunăvoie şi nesilit de nimeni în biserica Greco- 
Catolicilor din Timişoara. . . 

- Părinte, ce părere sa am? O părere negativă, 
pentru că gestul Mitropolitului Nicolae 
Corneanu nu este necontrolat, ci este 
demonstrativ. Mă exprim şi ceva mai mult: nici 
măcar nu recunoaşte, după ce a fost fotografiat, 
de unde se vede că el însuşi se consideră 
vinovat. Consider că este o batjocură ceea ce a 
făcut Mitropolitul Nicolae Corneanu. Habar nu 
are că este ortodox! 

A fost comunist şi nu orice fel de comunist, 
ci unul vândut comuniştilor. Este şi rămâne o 
căpetenie comunistă. Referitor la apostazia sa, 

am primit veşti şi din Grecia. Grecii ăştia, 
domnule, le ştiu pe toate, sânt foarte atenţi! 
Sinodul BOR, însă, nu a dat nici un răspuns. 
Sinodul nostru tace. Ar fi cazul să se trezească şi 
să ia o măsură. Nu sânt de părere să se ia o 
atitudine de jos în sus, pentru că riscăm să ne 
risipim forţele, care ne sânt atât de necesare 
într'un moment de mai mare eficacitate. 

Odată am primit un telefon de la un 
Preasfinţit - niciodată nu mă mai telefonase 
până atunci să mă întrebe ce fac... I'am răspuns 
ca sânt foarte bine, şi că mă mişc bine pe 
picioarele mele ortodoxe. Şi atât. . . 

- Preacuvioase, consideraţi că Mitropolitul s'a 
lepădat astfel de ortodoxie şi că ar trebui imediat să 
fie depus din treapta de mitropolit? 

- Nu sânt eu în măsură să dau un răspuns la 
această întrebare. Avem în acest sens Sfântul 
Sinod, care pretinde că încă nu este depăşit. 

Mitropolitul Corneanu este cel mai în vârstă 
arhiereu la noi (mai în vârstă decât el a fost 
Patriarhul Teoctist, care deja a murit). Personal 
îl consider un alintat, nici măcar un copil, 
pentru că unui copil îi poţi găsi o scuză. Să nu 
credeţi că am ceva personal cu el. Dimpotrivă, îi 
purtam un profund respect. 

îmi aduc aminte o întâmplare, când eram la 
Palatul Patriarhal, după ce mă eliberasem din 
închisoare. Povesteam, pe coridoarele palatului, 
cu un preot, care era un fiu duhovnicesc de-al 
meu. Eram bărbierit, pentru că abia mă 

eliberasem din închisoare... Deodată, un 
Părinte înalt, tânăr, a trecut prin holul 
Patriarhiei, s'a oprit, s'a uitat la mine, m'a 
sărutat şi a plecat mai departe. Nu ştiam cine e. 
Apoi am aflat că era Mitropolitul Banatului. De 
atunci i'am purtat respect ca, de altfel, tuturor 
Mitropoliţilor. . . 

- Care ar fi cea mai potrivită modalitate de a 
linişti evenimentul? Care ar fi cea mai bună 
atitudine? 

- Autoritatea cea mai mare o are Sinodul. 
Fără o decizie oficială din partea Sfântului 
Sinod, orice iniţiativă a unui grup de trăitori 
rămâne doar o reacţie izolată şi poate fi chiar 
dăunătoare, pentru că pune în pericol 
credibilitatea Bisericii, şi aşa discreditată de 
mulţi. 

Din punct de vedere strategic, e o greşeală în 
momentul de faţă să se atace, pentru că nu este 
vorba de un simplu ins, ci de un mitropolit care 
face parte din sânul Sinodului. în plus, nu e încă 
momentul să ne dăm pe faţă, pentru că 
demascam valorile, şi apoi va şti duşmanul unde 
să atace. Sinodul trebuie să ia o măsură. Dar, din 
păcate, Sinodul nostru doarme. Mă aştept, 
totuşi, să aibă o reacţie fermă, înţeleaptă. Până la 
urmă, oricum adevărul va birui, iar sinodalii 
care acum se tem să ia o măsură, vor rămâne 
nişte laşi, pe nicăieri. . .. 

Mitropolitul Corneanu, oricum, demult era 
cunoscut pentru abaterile sale bisericeşti - făcea 

Liturghie după Liturghie pentru copii în 
aceeaşi biserică, precum la catolici, schimba 
doar masa. Caraghios, nu?! Greşeli de genul 
acesta, Sfinţia Sa are foarte multe, însă pe 
parcursul anilor s'au tot tolerat. 

Şi acum nici măcar nu îşi recunoaşte 
greşeala, deşi a fost fotografiat. Un alintat. 

- Care este părerea sfinţiei voastre despre 
ecumenism şi până unde credeţi că ar avea voie să 
ajungă această colaborare ecumenică - între 
ortodoxie şi alte confesiuni? 

- Nu accept nici un fel de colaborare 
ecumenică, nici un fel de început, ce să mai 
vorbim despre sfârşit... Nu accept să păstrăm 
legătura. Sântem ortodocşi, şi o cirtă, o iotă, 
dacă se cedează, s'a cedat tot, pentru că Hristos 
vrea de la noi să rămânem întregi. Dracul, în 
schimb, vrea să'i dai o unghie şi dacă i'ai dat'o, 
asta înseamnă că nu mai eşti stăpânul 
întregului, ci eşti doar o parte din întreg, pentru 
că adevărul nu se măsoară cu metrul. Ori cedezi 
mult, ori cedezi puţin, e totuna, înseamnă că ai 
cedat tot. 

- înseamnă că mişcarea ecumenică o caracterizaţi 
ca pe o mişcare satanică, diabolică? 

- Aşa este. O mişcare satanică, am şi spus 
lucrul acesta. Mi s'a pus şi o întrebare, în acest 
sens, în cartea pe care am scris'o - Singur 
Ortodoxia... şi am zis acolo: Toţi dracii sânt ai 
dracului! Asta'i..., nu ne putem juca cu 

adevărul, nu accept să se schimbe nimic, nici o 
iotă, nimic! Catolicii de ce au schimbat crucea, 
dogmele, canoanele, considerându'se fără de nici 
o greşeală după teoria lor, infailibili prin ei 
înşişi? Adevăratul creştin este un ascultător 
desăvârşit faţă de cele spuse de Hristos, iar 
Hristos este ortodox, pentru că îl cinsteşte drept 
pe Tatăl Său. Ortodox înseamnă a fi 
dreptslăvitor, dreptcinstitor. Aceasta e părerea 
mea. 

Eu personal aştept o hotărâre din partea 
Sinodului, însă din păcate, Mitropolitul 
Bartolomeu Anania se pare că a rămas cam 
singur. 

Nimeni nu îşi doreşte moartea, însă sânt 
situaţii în viaţă când e mai bine să mori decât să 
faci compromisuri. Iertaţi'mă, vă rog, însă aici 
vreau să îl parafrazez pe George Coşbuc, cu o 
moarte toţi sântem datori, dar nu'i totuna, ortodox să 
mori sau ecumenist vândut. 

Ce ecumenism? Sântem de peste 2000 de ani 
în ortodoxie şi acum ne'am trezit să facem 
plocoane Papei de la Roma! E mai mult decât o 
mare greşeală. Adevărul e mai presus de toate! 

Fraţii mei, acum eu nu vă vorbesc ca un mare 
erou, ci mă rog lui Dumnezeu să mă întărească 
în lupta mea de a rămâne ortodox. Dar în ceea 
ce mă priveşte, eu aşa gândesc, sub nici un chip 
nu am de gând să cedez. Ferească Dumnezeu! 

Am trăit şi continuăm să trăim în vremuri 
apostolice. Adevărul rămâne acolo unde n'ai 

cedat. Dacă unul singur ţine adevărul, acolo e 
Biserica. Ortodoxia va supravieţui prin el. 

Pentru că, dragii mei, dacă ar fi vorba să 
comparăm cele de aici cu cele ce urmează după 
viaţa aceasta, e îngrozitor să te gândeşti că intri 
dincolo ca un trădător al adevărului! 

Nu poţi să renunţi nici măcar la o unghie, 
este unghia mea! Putem să ne prezentam la 
Judecată cu ciuntiri, cum vine asta? Eu sânt 
ortodox numai cu o mână, nu şi cu cealaltă? Dar 
să nu murim de mai multe ori, ci doar o singură 
dată! O luptă n'are nici un sens, dacă nu este 
spre o victorie sigură. De aceea trebuie gândită 
foarte bine strategia luptei. Când porneşti un 
război, trebuie să fii sigur de biruinţă, iar cel 
care biruie, întotdeauna, este doar Adevărul. Mă 
bucur că încă mai sânt oameni conştienţi şi 
maturi: atât în Rusia, Grecia, cât şi în ţara 
noastră, care sânt capabili de o atitudine 
sănătoasă. Deocamdată am pierdut o bătălie, nu 
şi războiul. 

Acestea sânt cuvintele mele şi aceasta este 
părerea mea. 



Mănăstirea Sfânta Măria 

Techirghiol 
mai 2008 

